open-index/open-wikipedia-markdown huggingface dataset:
അന്റോനിൻ ഡ്വാറക്

thumb|right|അന്റോനിൻ ഡ്വാറക്
**അന്റോനിൻ ഡ്വാറക്**(  or  ;  (1841 സെപ്റ്റംബർ 8 – 1904 മേയ് 1) ഒരു ബൊഹീമിയൻ സംഗീത രചയിതാവ് ആയിരുന്നു. 1841 സെപ്റ്റംബർ 8-ന് ചെക്കോസ്ളോവാക്കിയയിൽ പ്രാഗിനടുത്ത് ജനിച്ചു. ബാല്യകാലത്തുതന്നെ സംഗീതത്തിൽ താത്പര്യം കാണിച്ച ഡ്വാറക്കിനെ പതിനാറാമത്തെ വയസ്സിൽ പ്രാഗിലുള്ള ഒരു ഓർഗൻ സ്കൂളിൽ ചേർത്തു. 1860 മുതൽ സംഗീത രചന ആരംഭിച്ചു. ഇക്കാലത്ത് നാഷണൽ തിയെറ്ററിന്റേയും മറ്റും ഓർക്കെസ്ട്രകളിൽ വയോള വായിക്കുകയും ചെയ്തിരുന്നു. 1873-ൽ ഗിലെ സെയ്ന്റ് അഡൽബെർട്ട്സ് ചർച്ചിൽ ഓർഗനിസ്റ്റ് ആയി നിയമിക്കപ്പെട്ടു.

കോറസ്സിനും ഓർക്കെസ്ട്രയ്ക്കുമായി 1873-ൽ രചിച്ച ഹിമ്നഡ് ഡ്വാറക്കിനെ ശ്രദ്ധേയനാക്കി. പ്രശസ്തി വർധിച്ചതിനെത്തുടർന്ന് 1875-ൽ ഓസ്ട്രിയൻ ഭരണകൂടത്തിന്റെ ധനസഹായം ഡ്വാറക്കിനു ലഭിച്ചു. ഇക്കാലത്താണ് ബ്രാംമ്സ് ഡ്വാറക്കിന്റെ സംഗീത രചനയിൽ പ്രത്യേക താത്പര്യം പ്രദർശിപ്പിച്ചത്. ദേശാന്തരീയ തലത്തിൽ പ്രശസ്തി നേടാൻ ഡ്വാറക്കിന് ഈ ബന്ധം സഹായകമായി. ഇംഗ്ളണ്ടിലേക്ക് വിജയകരമായ പല പര്യടനങ്ങളും നടത്തിയ ഡ്വാറക് 1877-ൽ സ്വന്തം രചനയായ സ്റ്റാബത് മേറ്റർ ലണ്ടനിൽ അവതരിപ്പിച്ചു. തുടർന്ന് ജർമനിയിലും റഷ്യയിലും പര്യടനം നടത്തി.

1892-ൽ ന്യൂയോർക്കിലെ നാഷണൽ കൺസർവേറ്ററി ഒഫ് മ്യൂസിക്കിന്റെ തലവനായി ഡ്വാറക് നിയമിക്കപ്പെട്ടു. ഇക്കാലത്താണ് ഏറ്റവും പ്രസിദ്ധമായ (ഒമ്പതാം സിംഫണിയായ) ഫ്രം ദ് ന്യൂ വേൾഡ് രചിച്ചത്. 1895-ൽ സ്വന്തം നാട്ടിൽ തിരിച്ചെത്തിയ ഡ്വാറക് സംഗീത രചനയും അധ്യാപനവും തുടർന്നു. 1901-ൽ പ്രാഗ് കൺസർവേറ്ററിയിൽ ഡയറക്ടറായി നിയമിക്കപ്പെട്ടു.

ബിഥോവന്റേയും വാഗ്നറുടേയും മറ്റും സ്വാധീനം ഡ്വാറക്കിന്റെ ആദ്യകാല രചനകളിൽ കാണാം. എങ്കിലും പില്ക്കാലത്ത് ദേശസ്നേഹിയായ ഡ്വാറക് നാടോടിസംഗീതത്തിനു പ്രാമുഖ്യം കല്പിച്ചു. ഭാവഗാനങ്ങൾ നാടോടി ശൈലിയിൽ അവതരിപ്പിച്ചു.

*സിംഫോണിക് വേരിയേഷൻസ്* (1877), *സ്ളാവോണിക് ഡാൻസസ്* (1878), *ഷെർസോ കപ്രീഷിയോസൊ* (1883) തുടങ്ങിയവ ഡ്വാറക്കിന്റെ മുഖ്യ രചനകളിൽ ഉൾപ്പെടുന്നു. ഒൻപതു സിംഫണികളും ഇദ്ദേഹം രചിക്കുകയുണ്ടായി. *മെറേവിയൻ ഡുവെറ്റ്സ്* (1876), *ജിപ്സിസോങ്സ്* തുടങ്ങിയ ഗാനങ്ങളും അനേകം ഓപ്പറകളും ഇദ്ദേഹത്തിന്റെ സംഭാവനയായി ലഭിച്ചിട്ടുണ്ട്.

ഓസ്ട്രിയൻ സാമ്രാജ്യത്തിന്റെ പിടിയിലമർന്നിരുന്ന ബൊഹീമിയക്കാരിൽ ദേശസ്നേഹവും സ്വാതന്ത്ര്യ വാഞ്ഛയും ഉളവാക്കുന്നതിൽ ഡ്വാറക്കിന്റെ സംഗീതം നിർണായക പങ്കു വഹിച്ചിട്ടുണ്ട്.
## അവലംബം

## പുറത്തേയ്ക്കുള്ള കണ്ണികൾ

* Comprehensive Dvořák site 
* List of Dvořák's works
*  Dvořák on Schubert "The Century," Volume 0048 Issue 3 (July 1894)
* Collection of news articles and correspondence about Dvořák's stay in America
* Antonín Dvořák Recordings at the Internet Archive

* Free scores by Dvořák in the International Music Score Library Project
*
*

വർഗ്ഗം:പാശ്ചാത്യ സംഗീതജ്ഞർ
വർഗ്ഗം:സെപ്റ്റംബർ 8-ന് ജനിച്ചവർ
വർഗ്ഗം:1841-ൽ ജനിച്ചവർ
വർഗ്ഗം:മേയ് 1-ന് മരിച്ചവർ
വർഗ്ഗം:1904-ൽ മരിച്ചവർ
വാളകം

കൊല്ലം ജില്ലയിലെ കൊട്ടാരക്കര താലൂക്കിലെ ഒരു ചെറു പട്ടണമാണ് **വാളകം**. എം. സി റോഡിൽ ആയൂരിനും കൊട്ടാരക്കരക്കും ഇടയിലാണിതിന്റെ സ്ഥാനം. മുൻ മന്ത്രി ആർ. ബാലകൃഷ്ണപിള്ളയുടെ സ്വദേശം ഇവിടെയാണ്.
തയമ്മും

ലഘുചിത്രം|220x220ബിന്ദു
മുസ്‌ലിംകൾ നമസ്ക്കാരത്തിനു മുൻപ് അംഗശുദ്ധി(വുദു) വരുത്താൻ ആവശ്യമായ വെള്ളം ഇല്ലാതെ വരുമ്പോൾ മണ്ണുകൊണ്ട് ശുദ്ദീകരണം നടത്തുന്നതിനെയാണ് **തയമ്മും** എന്ന് പറയുന്നത്. വെള്ളം തീരെ ലഭ്യമല്ലാതിരിക്കുക, വെള്ളം എന്തെങ്കിലും കാരണവശാൽ ഉപയോഗിക്കാൻ കഴിയാതെ വരിക, കുടിക്കാനോ ഭക്ഷണം പാകം ചെയ്യാനോ മാത്രം വെള്ളം ലഭ്യമാകുക തുടങ്ങിയ അവസരങ്ങളിൽ മാത്രമേ തയമ്മും അനുവദിനീയമാകുകയുള്ളൂ. 
## രൂപം
നമസ്കാര സമയമാകുമ്പോൾ നിയ്യത്തോടു (ഉദ്ദേശം) കൂടി ശുദ്ധമായ പൊടിമണ്ണിൽ ഇരുകൈകളും അടിച്ച് ആദ്യം മുഖവും പിന്നീട് കൈകളും തടവുക. മുൻകൈകൾ മാത്രം തടവിയാൽ മതിയാകും. മുഖവും കൈകളും തടവാൻ വെവ്വേറെ തവണ കൈകൾ മണ്ണിലടിക്കേണ്ടതില്ല എന്നാണ് നബിവചനങ്ങളിൽ നിന്നും മനസ്സിലാക്കാൻ കഴിയുന്നത്.
വുദുവിന് പകരം നിൽക്കുന്നതാണ് തയമ്മും എന്നതിനാൽ വുദു കൊണ്ട് അനുവദിനീയമായതെല്ലാം തയമ്മും കൊണ്ടും അനുവദിനീയമാകും. എന്നാൽ തയമ്മും ചെയ്യാനുണ്ടായ കാരണങ്ങൾ ഇല്ലാതാകുമ്പോഴും വുദു മുറിയുന്ന കാരണങ്ങളാലും തയമ്മും ഇല്ലാതെയാകും.
## അവലംബം
#http://islambulletin.blogspot.com/2010/01/81-1.html
#http://hadees.hudainfo.com/2010/03/blog-post_6673.html 
#http://islamdarsanam.com/details.php?page=145&ipp=21&q=82
വർഗ്ഗം:ഇസ്ലാമികം
വർഗ്ഗം:ഫിഖ്ഹ്
നായ്ക്കളുടെ പട്ടിക

__NOTOC__

## നായ ജനുസ്സുകളുടെ പട്ടിക

## ഇതും കാണുക
* dog ]

## അവലംബം

* Lists of recognized breeds for major kennel clubs as listed in breed boxes in all dog breed articles:
** American Kennel Club
** Australian National Kennel Council 
** Canadian Kennel Club
** Fédération Cynologique Internationale 
** Top 10 Dogs Breed For 2011  
** The Kennel Club 
** New Zealand Kennel Club 
** United Kennel Club 
** Rare Breed Network

വർഗ്ഗം:നായ ജനുസ്സുകൾ
പെരിങ്ങത്തൂർ

കണ്ണൂർ ജില്ലയിലെ തലശേരി താലൂക്കിൽ സ്ഥിതി ചെയ്യുന്ന ഒരു ചെറു പട്ടണമാണ് **പെരിങ്ങത്തൂർ**. പാനൂർ നഗരസഭയുടെ ഭാഗമാണ് ഈ പട്ടണം. വടക്കൻപാട്ടുകളിൽ പെരിങ്ങണ്ടനാടൻ പുഴ എന്ന് പറയപ്പെടുന്ന മയ്യഴിപ്പുഴയുടെ തീരത്തെ പ്രധാന ദേശമാണ് പെരിങ്ങത്തൂർ.ബ്രട്ടീഷുകാരുടെ റവന്യൂരേഖകളിൽ പെരിങ്ങരൂത്തൂർ എന്നും കാണുന്നു ക്രമേണ ഉച്ചാരണ സൗകര്യാർത്ഥം പെരിങ്ങത്തൂർ ആയി മാറിയതാണെന്ന് അനുമാനിക്കാം. ബ്യട്ടീഷുകാരും ഫ്രഞ്ചുകാരും തമ്മിലുള്ള അധികാര വടംവലിയിൽ പെരിങ്ങത്തൂരും ഒരു ഘടകമായിരുന്നു. ഫ്രഞ്ചു ശക്തികളുടെ സാന്നിധ്യം ഇവിടെ സജീവമായിരുന്നു. അലിയ്യുൽ കൂഫി എന്ന കൂഫയിൽ നിന്നെത്തിയ സൂഫി സഞ്ചാരിയുടെ വരവ് ഉദ്ദേശം AD 824ൽ ആയിരുന്നു. കനകമല കേന്ദ്രീകരിച്ചാണ് അദ്ദേഹം പ്രവർത്തിച്ചത്. ഇത് സംബന്ധിച്ച് ചരിത്ര ഗവേഷകനായ  ഡോ: പുത്തൂർ മുസ്തഫ ഗവേഷണം നടത്തുന്നുണ്ട്.

## ജനസംഖ്യ
2001-ലെ കണക്കെടുപ്പുപ്രകാരം 42,079 ആണ് പെരിങ്ങത്തൂരിലെ ജനസംഖ്യ. ഇതിൽ 45% പുരുഷന്മാരും, 55% സ്തീകളുമാണ്. 80% സാക്ഷരതയാണുള്ളത്. വിസ്തീർണം 20.46 ചതുരശ്ര കിലോമീറ്റും സാന്ദ്രത ഒരു ചതുരശ്ര കിലോമീറ്ററിൽ 1,842.6 വ്യക്തികളുമാണ്.
കോഴിക്കോട് ജില്ലയുമായി കണ്ണൂർ ജില്ലയുടെ അതിര് വേർതിരിക്കുന്നത് പെരിങ്ങത്തൂർപുഴ (മയ്യഴിപ്പുഴ ) ആണ്. പെരിങ്ങത്തൂർ പട്ടണത്തിന്റെ ഹൃദയഭാഗത്ത് സ്ഥിതി ചെയ്യുന്ന കനകമല പ്രാദേശിക ടൂറിസംമേഖലയാണ്. ഇവിടത്തെ കനകതീർത്ഥം പുണ്യജലമായി  പ്രദേശവാസികളിൽ ചിലർ വിശ്വസിക്കുന്നു. അറിയപ്പെട്ട എഴുത്തുകാരൻ "നിത്യ ചൈതന്യ യതിയുടെ
" ആശ്രമവും കനകമലയിലാണ് സ്ഥിതി ചെയ്യുന്നത്. ഇത് തലശ്ശേരി താലുക്കിൽ ഉൾപ്പെടുന്നതായ ഗ്രേറ്റർ മാഹിയുടെ ഭാഗം ആണ് (.

## അവലംബം

വർഗ്ഗം:കണ്ണൂർ ജില്ലയിലെ പട്ടണങ്ങൾ
ശാരംഗപാണി

മലയാളചലച്ചിത്രരംഗത്തെ ഒരു തിരക്കഥാകൃത്താണ്  ടി.കെ.ശാരംഗപാണി. പുന്നപ്ര-വയലാർ സമരസേനാനിയുമായിരുന്നു ശാരംഗപാണി. 40-ഓളം ചലച്ചിത്രങ്ങൾക്ക് ഇദ്ദേഹം തിരക്കഥ രചിച്ചിട്ടുണ്ട്. ചലച്ചിത്രനിർമാതാവും സംവിധായകനുമായിരുന്ന കുഞ്ചാക്കോയുടെ സന്തതസഹചാരിയായിരുന്നു ഇദ്ദേഹം. മൊയ്തു പടിയത്തിന്റെ ഉമ്മ എന്ന കഥയ്ക്കു തിരക്കഥ രചിച്ചുകൊണ്ടാണ് ചലചിത്ര രംഗത്ത് എത്തിയത്. കുഞ്ചാക്കോയുടെ തന്നെ ഉദയാ സ്റ്റുഡിയോയുടെ ചിത്രങ്ങൾക്കാണ് ശാരംഗപാണി കഥയും തിരക്കഥയും കൂടുതലായി രചിച്ചിരുന്നത്. സിനിമ കൂടാതെ 16 നാടകങ്ങൾക്കും ചില ബാലെകൾക്കും ഇദ്ദേഹം രചന നിർവഹിച്ചിട്ടുണ്ട്. ആലപ്പുഴ മലയാളകലാഭവൻ എന്ന പേരിൽ സ്വന്തമായി നാടക-ബാലെ സമിതി നടത്തിയിരുന്നു.വടക്കൻ പാട്ടുകളോട് വൈകാരിക ബന്ധം പുലർത്തിയിരുന്ന ഇദ്ദേഹം ഉദയ,നവോദയ ബാനറുകൾക്ക് വേണ്ടി മുപ്പതോളം സിനിമകൾക്ക് തിരക്കഥ എഴുതി. മിത്തുകളും വടക്കൻപാട്ടുകളുമായിരുന്നു ഭൂരിഭാഗം സിനിമകളൂടേയും ഇതിവൃത്തം.

## ജീവിതരേഖ
ആലപ്പുഴ കാത്തിരംചിറ അംബേദ്കർ പറമ്പിൽ കങ്കാളിയുടെയും പാപ്പിയുടെയും 12 മക്കളിൽ എട്ടാമനായി ജനനം. ഒരു തയ്യൽ തൊഴിലാളിയായിരുന്ന ശാരംഗപാണി പുന്നപ്ര - വയലാർ സമര സേനാനിയുമായിരുന്നു. ആലപ്പുഴയിൽ തയ്യൽ തൊഴിലാളിയായി ജോലി ചെയ്യുമ്പോഴാണ് 'ഉമ്മ' എന്ന ചിത്രത്തിന് സംഭാഷണമെഴുതിക്കൊണ്ട് 1958ൽ ചലചിത്ര രംഗത്തെത്തിയത്. മൂന്നു പതിറ്റാണ്ട് കാലം മലയാളചലച്ചിത്രരംഗത്ത് നിറസാന്നിദ്ധ്യമായിരുന്ന ശാരംഗപാണി 8 വടക്കൻപാട്ട് ചിത്രങ്ങളടക്കം 33 ചിത്രങ്ങൾക്ക് തിരക്കഥയൊരുക്കി. ചില ചിത്രങ്ങൾക്ക് ഗാനരചനയുൾപ്പെടെ അൻപതോളം ചിത്രങ്ങളുമായി ബന്ധപ്പെട്ട് അദ്ദേഹം പ്രവർത്തിച്ചു. 1990ൽ പ്രദർശനത്തിനെത്തിയ കടത്തനാടൻ അമ്പാടിയാണ് അദ്ദേഹത്തിന്റെ തിരക്കഥയിൽ അവസാനം പുറത്തിറങ്ങിയ ചിത്രം.

ഭാര്യ: പ്രശോഭിനി. മക്കൾ: കല, ജൂല, ബൈജു, ബിജു.അവസാനകാലത്ത് ഇദ്ദേഹം ആലപ്പുഴയിലെ ചേർത്തലയ്ക്കു സമീപമുള്ള പാതിരപ്പള്ളിയിൽ ഇളയ മകൻ ബിജുവിനൊപ്പമാണ് അദ്ദേഹം താമസിച്ചിരുന്നത്. വാർദ്ധക്യസഹജമായ അസുഖത്താൽ 2011 ഫെബ്രുവരി 2ന് ചേർത്തലയിലെ ഒരു സ്വകാര്യ ആശുപത്രിയിൽ വച്ച് അദ്ദേഹം അന്തരിച്ചു.. മൃതദേഹം പിറ്റേദിവസം വീട്ടുവളപ്പിൽ സംസ്കരിച്ചു.

## നാടകരംഗം
## ചലച്ചിത്രരംഗം
### തിരക്കഥയെഴുതിയ ചലച്ചിത്രങ്ങൾ
* ഉമ്മ : 1958
* ഉണ്ണിയാർച്ച : 1961
* പാലാട്ട് കോമൻ : 1962
* തുമ്പോലാർച്ച : 1974
* ആരോമലുണ്ണി : 1972
* കണ്ണപ്പനുണ്ണി : 1977
* പാലാട്ട് കുഞ്ഞിക്കണ്ണൻ : 1980
* കടത്തനാട്ട് മാക്കം: 1978
* കടത്തനാടൻ അമ്പാടി : 1990
* നീലി സാലി
* ആയിഷ
* താര
* മാനിഷാദ : 1975
* പോസ്റ്റ്മാനെ കാണാനില്ല: 1972
* അച്ചാരം അമ്മിണി ഓശാരം ഓമന: 1977
* മല്ലനും മാതേവനും
* നീലപ്പൊന്മാൻ
* സഞ്ചാരി
* വേലിയേറ്റം
* പാവങ്ങൾ പെണ്ണുങ്ങൾ
* ചീനവല
* ധർമ്മക്ഷേത്രേ കുരുക്ഷേത്രേ 1975
* തീരം തേടുന്ന തിര : 1982

## കൂടുതൽ വായനയ്ക്ക്
# പാണൻ പറഞ്ഞ കഥ
# മനസ്സിൽ ഇപ്പോഴും സിനിമ
# തിരക്കഥ തുന്നിയ ജീവിതം 

## അവലംബം

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:2011-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഫെബ്രുവരി 2-ന് മരിച്ചവർ
വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:1925-ൽ ജനിച്ചവർ
സ്റ്റെഗോസോറസ്‌

ഇന്ന് വടക്കേ അമേരിക്കയിൽപ്പെടുന്ന സ്ഥലങ്ങളിൽ ജീവിച്ചിരുന്ന **സ്റ്റെഗോസോറസ്‌** ദിനോസറുകളിലെ‌ സസ്യഭുക്കുകളിൽ ഒരു പ്രധാന വിഭാഗമാണ്‌. 2006-ൽ പോർച്ചുഗലിൽ നിന്നും ഇവയുടെ ഫോസ്സിൽ കണ്ടെത്തിയിട്ടുണ്ട്. . മേൽക്കൂര എന്ന നാമം വരുന്ന സ്റ്റെഗൊ (στέγος)  എന്ന ഗ്രീക് വാക്കിൽ നിന്നും സോറസ്‌ പല്ലി (σαῦρος) എന്ന ഗ്രീക് വാക്കിൽ നിന്നും ആണ് പേര് വരുന്നത് . *[[റ്റിറാനോസോറസ്]]*, *[[ട്രൈസെറാടോപ്സ്]]*, *[[അപാറ്റോസോറസ്]]* എന്നിവയെപ്പോലെ എറ്റവും എളുപ്പത്തിൽ തിരിച്ചറിയാൻ പറ്റുന്ന ദിനോസറുകളിലൊന്നാണിത്, ‌ നടുക്ക് രണ്ടു വരിയായി ഉള്ള പ്ലേറ്റ് , പിന്നെ വാലിൽ ഉള്ള മുള്ളുകളും ഇതിനു സഹായിക്കുന്നു.

## ജീവിത കാലം

സ്റ്റെഗോസോറസ്  ദിനോസറുകൾ ജീവിച്ചിരുന്നത് ജുറാസ്സിക് കാലത്തിന്റെ അവസാന കാലഘട്ടത്തിലാണെന്ന് കരുതപ്പെടുന്നു. ഇതുവരെ കണ്ടുകിട്ടിയിട്ടുള്ള ഫോസിലുകളുടെ വിശകലനത്തിൽ നിന്നും ഇവയുടെ ജീവിത കാലം 150 മുതൽ 145 ദശലക്ഷം വർഷങ്ങൾക്ക് മുമ്പാണെന്ന് ശാസ്ത്രജ്ഞൻമാർ അനുമാനത്തിലെത്തുകയുണ്ടായി.

## ശരീര ഘടന

ദിനോസർ ലോകത്തെ അതിഭീമൻമാരിൽപ്പെട്ട സ്റ്റെഗോസോറസുകൾക്ക് ഏകദേശം 9 മീറ്റർ (30 അടി)നീളവും 4 മീറ്റർ (14 അടി) ഉയരവും ഉണ്ടായിരുന്നതായി കണക്കാക്കപ്പെടുന്നു. 4.5 മെട്രിക് ടൺ വരെ ശരീരഭാരമുണ്ടായിരുന്ന ഇവയുടെ തല കൂട് പക്ഷെ ഒരു പട്ടിയുടെ തലയുടെ അത്രയും വലിപ്പം മാത്രമേ ഉണ്ടായിരുന്നുള്ളൂ. തലച്ചോറ് ആകട്ടെ വെറും 80 ഗ്രാം മാത്രം ( 2.8 ഔൺസ് )സ്റ്റെഗോസോറിഡ് കുടുംബത്തിൽ പെട്ട ഏറ്റവും വലിയ ദിനോസർ ആയിരുന്നു ഇവ .

## ഇതും കാണുക
* ദിനോസറുമായി നടത്തം ''സ്റ്റെഗോസോറസ്'' 

## അവലംബം


വർഗ്ഗം:സസ്യഭോജികളായ ദിനോസറുകൾ
വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:സ്റ്റെഗോസോറിയ
മൃഗവൈദ്യം

പകരം=അശോകന്റെ കല്പനകൾ (272—231 ക്രി.മു.) പ്രദർശിപ്പിച്ചിരിക്കുന്ന വൈശാലിയിലെ,ഒരു സ്ഥൂപം ; അശോക ചക്രവർത്തി മനുഷ്യർക്കും മൃഗങ്ങൾക്കും വേണ്ടി തുടങ്ങിയ ആശുപത്രികളുടെ വിവരങ്ങളും രേഖപ്പെടുത്തിയിരിക്കുന്നു.|ലഘുചിത്രം|അശോകന്റെ കല്പനകൾ (272—231 ക്രി.മു.) പ്രദർശിപ്പിച്ചിരിക്കുന്ന വൈശാലിയിലെ,ഒരു സ്ഥൂപം ; അശോക ചക്രവർത്തി മനുഷ്യർക്കും മൃഗങ്ങൾക്കും വേണ്ടി തുടങ്ങിയ ആശുപത്രികളുടെ വിവരങ്ങളും രേഖപ്പെടുത്തിയിരിക്കുന്നു.

മൃഗങ്ങളുടെ ആരോഗ്യം കൈകാര്യം ചെയ്യുന്ന ഒരു വൈദ്യ ശാഖയാണ് **മൃഗവൈദ്യം** അഥവാ **വെറ്ററിനറി മെഡിസിൻ**. മൃഗങ്ങളിലെ രോഗങ്ങളും പരിക്കുകളും തടയുന്നതിനും രോഗനിർണയം നടത്തുന്നതിനും ചികിത്സിക്കുന്നതിനുമുള്ള പഠനവും പരിശീലനവും വെറ്ററിനറി മെഡിസിനിൽ ഉൾപ്പെടുന്നു. സൂനോട്ടിക് രോഗങ്ങൾ (മൃഗങ്ങളിൽ നിന്ന് മനുഷ്യരിലേക്ക് പകരുന്ന പകർച്ചവ്യാധികൾ) നിരീക്ഷിക്കുകയും നിയന്ത്രിക്കുകയും ചെയ്തുകൊണ്ട് വെറ്റിനറി സയൻസ് മനുഷ്യന്റെ ആരോഗ്യത്തെ സഹായിക്കാൻ ശ്രമിക്കുന്നു. വെറ്ററിനറി ശാസ്ത്രം എന്ന ശാസ്ത്രശാഖ വന്യമൃഗങ്ങൾ വളർത്തുമൃഗങ്ങൾ (List of domesticated animals) എന്നിവയുൾപ്പെടുന്ന എല്ലാ മനുഷ്യേതര മൃഗങ്ങളുടെയും രോഗങ്ങളെയും രോഗനിർണ്ണയത്തെയും മരുന്നും ശസ്ത്രക്രിയയും ഉപയോഗിച്ചുള്ള ചികിത്സയേയും രോഗപ്രധിരോധത്തെയും പൊതുജനാരോഗ്യത്തെയും കുറിച്ച് പഠിക്കുന്നു. മൃഗഡോക്ടർമാർ വളരെയധികം സാങ്കേതിക പരിജ്ഞാനമുള്ള പ്രഫഷണലുകളാണ്.

## ഇതും കാണുക
*ജന്തുശാസ്ത്രം

## അവലംബം

വർഗ്ഗം:ജന്തുശാസ്ത്രം
വർഗ്ഗം:വൈദ്യശാസ്ത്രം
വർഗ്ഗം:മൃഗവൈദ്യം

## പുറത്തേക്കുള്ള കണ്ണികൾ

*
മച്ചാൻ വർഗ്ഗീസ്

ഒരു മലയാളചലച്ചിത്രനടനും മിമിക്രി താരവുമായിരുന്നു **എം.എൽ. വർഗ്ഗീസ്** എന്ന **മച്ചാൻ വർഗ്ഗീസ്**(1960-ഫെബ്രുവരി 3 2011). നൂറിലധികം ചിത്രങ്ങളിലായി ശ്രദ്ധേയമായ നിരവധി വേഷങ്ങൾ അദ്ദേഹം കൈകാര്യം ചെയ്തിട്ടുണ്ട്. മാന്നാർ മത്തായി സ്പീക്കിങ്, പഞ്ചാബി ഹൗസ്, മീശമാധവൻ, സി.ഐ.ഡി. മൂസ, തിളക്കം തുടങ്ങിയവ അവയിൽ പ്രധാനമാണ്.

## ജീവിതരേഖ
എറണാകുളം ജില്ലയിലെ എളമക്കര സ്വദേശിയാണ് മച്ചാൻ. മിമിക്രി വേദികളിലൂടെ കലാ ജീവിതത്തിലേക്കു കടന്നു വന്ന മച്ചാൻ വർഗ്ഗീസിന്റെ ആദ്യ ചിത്രം സിദ്ദിഖ് ലാൽ സംവിധാനം ചെയ്ത കാബൂളിവാല ആയിരുന്നു. ചലച്ചിത്രങ്ങളിൽ ഹാസ്യ റോളുകളായിരുന്നു മച്ചാൻ വർഗ്ഗീസ് പ്രധാനമായും കൈകാര്യം ചെയ്തിരുന്നത്. സിദ്ദിഖ് ലാൽ, റാഫി മെക്കാർട്ടിൻ കൂട്ടുകെട്ടുകളുടെ ചലച്ചിത്രങ്ങളിലൂടെയാണ് മച്ചാൻ വർഗ്ഗീസ് ചലച്ചിത്ര രംഗത്ത് സജീവമാകുന്നത്. മിമിക്രി നാടക രംഗത്തു നിന്നാണ് മച്ചാൻ വർഗീസ് ചലച്ചിത്ര ലോകത്തെത്തുന്നത്. ബെസ്റ്റ് ഓഫ് ലക്ക് ആണ് അവസാനമായി റിലീസ് ചെയ്ത ചിത്രം. ബോംബെ മിഠായി ആണ് ഇനി പുറത്തിറങ്ങാനുള്ള ചിത്രം. ഭാര്യ എൽസി. രണ്ടു മക്കളുണ്ട്.

അർബുദബാധയെത്തുടർന്ന് ദീർഘകാലം ചികിത്സയിലായിരുന്ന മച്ചാൻ വർഗ്ഗീസ്, 2011 ഫെബ്രുവരി 3-നു് വൈകീട്ട് നാലരയോടെ കോഴിക്കോട്ടെ മിംസ് ആശുപത്രിയിൽ വെച്ച് അന്തരിച്ചു.ഏറണാകുളം ജില്ലയിലെ കലൂർ പൊറ്റക്കുഴി പള്ളി സെമിത്തേരിയിലാണ് ഇദ്ദേഹത്തെ സംസ്കരിച്ചിരിക്കുന്നത്.

## അഭിനയിച്ച പ്രധാന ചിത്രങ്ങൾ
* 1993: *കാബൂളിവാല*
* 1995: *[[മാന്നാർ മത്തായി സ്പീക്കിങ്ങ്]]*
* 1996: *[[ഹിറ്റ്ലർ (മലയാളചലച്ചിത്രം)|ഹിറ്റ്ലർ]]*
* 1998: *[[പഞ്ചാബി ഹൗസ്]]* ... പന്തലുകാരൻ ലോറൻസ്
* 2000: *[[തെങ്കാശിപ്പട്ടണം]]* ... കറവക്കാരൻ
* 2002: *[[മീശമാധവൻ]]* ... ലൈൻ‌മാൻ ലോനപ്പൻ
* 2003: *[[പട്ടാളം (മലയാളചലച്ചിത്രം)|പട്ടാ‍ളം]]* ...പുഷ്കരൻ
* 2003: *[[തിളക്കം]]* ... കുഞ്ഞവറാൻ
* 2003: *[[സി.ഐ.ഡി. മൂസ]]* ... സെബാസ്റ്റ്യൻ

## അവലംബം
.
## പുറമെ നിന്നുള്ള കണ്ണികൾ
*

വർഗ്ഗം:1961-ൽ ജനിച്ചവർ
വർഗ്ഗം:2011-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഫെബ്രുവരി 3-ന് മരിച്ചവർ
വർഗ്ഗം:മലയാള ഹാസ്യനടന്മാർ
നന്ദിനി സത്പതി

ഒറീസ്സയിലെ മുൻ മുഖ്യമന്ത്രിയും പ്രമുഖ സാഹിത്യകാരിയുമാണ് **നന്ദിനി സത്പതി** (ഒറിയ|ନଂଦୀନି ଶତପଥି). (ജനനം - കട്ടക്ക് : 9 ജൂൺ 1931 / മരണം - ഭുവനേശ്വർ: 4 ഓഗസ്റ്റ് 2006) ഒറീസ്സയുടെ രാഷ്ട്രീയ-സാംസ്കാരിക ചരിത്രത്തിൽ സുപ്രധാന സ്ഥാനമുള്ള ഇവർ 'ഒറീസ്സയിലെ ഉരുക്കു വനിത' എന്നാണ് അറിയപ്പെടുന്നത്. സ്വതന്ത്രഭാരതത്തിലെ രണ്ടാമത്തെ വനിതാ മുഖ്യമന്ത്രിയുമാണ് ഇവർ.

## ജീവിതരേഖ
ഒറിയ സാഹിത്യത്തിലെ അതികായനായ പദ്മഭൂഷൺ കാളിന്ദി ചരൺ പാണിഗ്രാഹിയുടെ മൂത്തമകളായി 1931 ജൂൺ 9-ന് ജനിച്ചു. കോൺഗ്രസ് പ്രവർത്തകയായി രാഷ്ട്രീയ ജീവിതമാരംഭിച്ച നന്ദിനി 1962-ൽ രാജ്യസഭാംഗമായി. രാഷ്ട്രീയ വൃത്തങ്ങളിൽ ഇന്ദിരാഗാന്ധിയുടെ അടുത്ത സുഹൃത്തായി അറിയപ്പെട്ട ഇവർ ഇന്ദിരാഗാന്ധിയുടെ ആദ്യത്തെ മന്ത്രിസഭയിൽ കേന്ദ്ര വാർത്താവിതരണ പ്രക്ഷേപണ സഹമന്ത്രിയായിരുന്നു. 1972-നും 2000-ത്തിനുമിടയ്ക്ക് ഏഴു തവണ ഒറീസ്സാ നിയമസഭയിലേക്കു തെരഞ്ഞെടുക്കപ്പെട്ട നന്ദിനി രണ്ടു തവണ മുഖ്യമന്ത്രിയായി. 

ഒറിയ ഭാഷയിലെ അറിയപ്പെടുന്ന എഴുത്തുകാരിയായ നന്ദിനിയുടെ ഗ്രന്ഥങ്ങൾ മറ്റ് ഭാഷകളിലേക്ക് തർജ്ജമ ചെയ്തിട്ടുണ്ട്. ഒറിയ സാഹിത്യത്തിനും ഭാഷയ്ക്കും നൽകിയ സമഗ്രസംഭാവനകൾ പരിഗണിച്ച് 1998-ൽ ഇവർക്ക് സാഹിത്യഭാരതി സമ്മാൻ ലഭിച്ചു. തസ്ലീമാ നസ്റീന്റെ ലജ്ജ ഒറിയ ഭാഷയിലേക്ക് വിവർത്തനം ചെയ്തായിരുന്നു നന്ദിനിയുടെ അവസാന കാലത്തെ സാഹിത്യസംഭാവന. 2006 ഓഗസ്റ്റ് 4-ന് ഭുവനേശ്വറിൽ അന്തരിച്ചു. 

## പുരസ്കാരങ്ങൾ
* സാഹിത്യഭാരതി സമ്മാൻ - 1998

## അവലംബം

* NDTV "Former Orissa CM Nandini Satpathy dies" 4 August 2006
* Smt. Nandini Satpathy Memorial Trust (SNSMT)

വർഗ്ഗം:1931-ൽ ജനിച്ചവർ
വർഗ്ഗം: 2006-ൽ മരിച്ചവർ
വർഗ്ഗം:ജൂൺ 30-ന് ജനിച്ചവർ
വർഗ്ഗം:ഓഗസ്റ്റ് 4-ന് മരിച്ചവർ

വർഗ്ഗം:ഒഡീഷയിലെ മുഖ്യമന്ത്രിമാർ
വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ
വർഗ്ഗം:ഇന്ത്യയിലെ വനിതാ മുഖ്യമന്ത്രിമാർ
ഏറയൂർ

പാലക്കാട്‌ ജില്ലയിൽ പട്ടാമ്പിക്കടുത്തു് സ്ഥിതിചെയ്യുന്ന കൊപ്പം പഞ്ചായത്തിലാണ് **എറയൂർ** എന്നാ ഗ്രാമം . എരയൂർ മന ഇവിടത്തെ പ്രസിദ്ധമായ നമ്പൂതിരി തറവാട് ആണ്. ഏറയൂർ ഭഗവതി ക്ഷേത്രവും ഇവിടെ സ്ഥിതിചെയ്യുന്നു.

വർഗ്ഗം:പാലക്കാട് ജില്ലയിലെ ഗ്രാമങ്ങൾ
ഹോസ്റ്റ്നെയിം

**ഹോസ്റ്റ്നെയിം**  എന്നത് ഒരു ഡൊമൈനിൽ അംഗമായ അല്ലെങ്കിൽ കമ്പ്യൂട്ടർ ശൃംഖലയിലെ ഒരു കമ്പ്യൂട്ടറിനെ തിരിച്ചറിയാനുള്ള നാമകരണം ആണ് . 

## ഹോസ്റ്റ്നെയിം [[ഇന്റർനെറ്റ്|ഇന്റർനെറ്റിൽ]]
അംഗത്വമുള്ള കമ്പ്യൂട്ടറിന്റെ പൂർണ്ണരൂപം താഴെ കൊടുത്തിരിക്കുന്നു.

- ഹോസ്റ്റ്നെയിം.ഡൊമൈൻ നെയിം

ഉദാ: www.wikipedia.org

ഇതിൽ *www* എന്നത് ഒരു കമ്പ്യൂട്ടറിന്റെ പേര് ആണ്. *wikipedia.org* എന്നത് ഒരു ഡൊമൈൻ നെയിം ആണ്. ഇതിൽ നിന്നും മനസ്സിലാക്കുന്നത് www എന്ന ഫിസിക്കൽ കമ്പ്യൂട്ടർ  wikipedia.org എന്ന് പേരായിട്ടുള്ള ഒരു ഡൊമൈനിലെ അംഗമാണ്.www എന്നത് വേൾഡ് വൈഡ് വെബ് അല്ലെങ്കിൽ വെബ് സർവ്വീസ് ഇടപാട് നടത്താനുള്ള നാമകരണമാണ്. www ഒരു ഫിസിക്കൽ കമ്പ്യൂട്ടർ ആകാം അല്ലെങ്കിൽ വെബ് സർവ്വീസ് കൊടുക്കുന്ന കമ്പ്യൂട്ടറിന്റെ കൂട്ടം ആകാം.

### പ്രവർത്തന രീതി
നമ്മൾ www.wikipedia.org എന്ന് അപേക്ഷ കൊടുക്കുമ്പോൾ ആ അപേക്ഷ wikipedia.org ഡൊമൈനിലെ DNS സെർവ്വറിൽ പോയി വിശകലനം ചെയ്യപ്പെടുന്നു. ഇവിടെ wikipedia ൽ ഒരു പക്ഷേ ഒരു കമ്പ്യൂട്ടർ മാത്രമായിരിക്കില്ല  സർവ്വീസ് കൊടുക്കുന്നത്, മിക്കപ്പോഴും ഒരു കൂട്ടം കമ്പ്യൂട്ടർ ആണ്. ആ കൂട്ടം കമ്പ്യൂട്ടറുകളെ നാമകരണം ചെയ്യുവാൻ വേണ്ടി wikipedia.org ലെ DNS സെർവ്വറിൽ www എന്ന നാമകരണം ഉപയോഗിക്കുന്നു.

ഇവിടെ നിലവിൽ ലഭ്യമായ അല്ലെങ്കിൽ നിലവിൽ ട്രാഫിക് കുറഞ്ഞ ഒരു കമ്പ്യൂട്ടർ (കൂട്ടത്തിൽ ഉള്ള ഒരു കമ്പ്യൂട്ടർ ) വഴി വെബ് സർവ്വീസ്  നമുക്ക് ലഭിക്കുന്നു.

വർഗ്ഗം:ഇന്റർനെറ്റ്
വർഗ്ഗം:കമ്പ്യൂട്ടർ ശൃംഖലകൾ
അപ്പോഫൊറോമീറ്റർ

ഭൗതികശാസ്ത്രത്തിലെ ഉത്പതന തത്ത്വം (sublimation) ഉപയോഗിച്ച് ധാതുക്കളെ വേർതിരിച്ചറിയാൻ ഉപയോഗിക്കുന്ന ഒരു ഉപകരണമാണ് **അപ്പോഫെറോമീറ്റർ** (Apophorometer). ഈ ഉപകരണത്തിൽ പരിശോധിക്കേണ്ട പദാർത്ഥം ഒരു പ്ലാറ്റിനം തകിടിൽ വിരിക്കുകയും രണ്ടു വാച്ചു ഗ്ളാസ് പ്ളേറ്റുകൾക്കിടയിൽവച്ച് വൈദ്യുതികൊണ്ടു തപിപ്പിക്കുകയുമാണ് ചെയ്യുന്നത്. ഉപകരണമാകെ നിർവാതമേഖലയിലോ (vaccum) നിഷ്ക്രിയ വാതകത്തിലോ (inert gas) സൂക്ഷിക്കാവുന്നതാണ്. സാധാരണ ഊത്തുകുഴലുകളിൽ (blow pipe) ഉപയോഗിക്കുന്ന നാളങ്ങളുടെ ഫലമായി ഉണ്ടായേക്കാവുന്ന ഓക്സീകരണവും (oxidation) നിരോക്സീകരണവും ഇതു മൂലം തടയുവാൻ സാധിക്കുന്നു. 

വർഗ്ഗം:ഭൗതികശാസ്ത്രത്തിലെ ഉപകരണങ്ങൾ
അംബാസഡർ കാർ

ഇന്ത്യയിലെ ഹിന്ദുസ്ഥാൻ മോട്ടോർസ് എന്ന കാർ നിർമ്മാണ കമ്പനി പുറത്തിറക്കിയിരുന്ന ഒരു മോഡലായിരുന്നു ഹിന്ദുസ്ഥാൻ **അംബാസഡർ കാർ**. 1958 പുറത്തിറക്കിയ ഈ കാറിന്റെ രൂപകല്പന യുണൈറ്റഡ് കിങ്ഡത്തിലെ മോറിസ് ഓക്സ്ഫോർഡ് എന്ന കാറിനെ അടിസ്ഥാനപ്പെടുത്തിയാണ്.  കൊൽക്കത്തയിലെ ഉത്തർപാറയിലെ പ്ലാന്റിലാണ് ഈ കാർ നിർമ്മിച്ചത്. 2002 വരെ ഇന്ത്യൻ പ്രധാനമന്ത്രിമാരുടെ ഔദ്യോഗിക വാഹനമായിരുന്നു അംബാസഡർ. ഇന്നും ഇന്ത്യയിലെ പല പ്രമുഖ രാഷ്ട്രീയ നേതാക്കളും യാത്രക്കായി ഉപയോഗിക്കുന്നത് ഈ വാഹനമാണ്. വിദേശവിനോദസഞ്ചാരികളും ഇന്ത്യൻ നിരത്തിലെ അവരുടെ യാത്രയ്ക്കായി അംബാസഡർ നിഷ്ക്ർഷിക്കാറുണ്ട്. ഒരുകാലത്ത് കുണ്ടും കുഴിയും നിറഞ്ഞ ഇന്ത്യൻ നിരത്തുകളിലൂടെയുള്ള സുഗമമായ യാത്രക്ക് ഏറ്റവും അനുയോജ്യപെട്ട കാറായി അംബാസഡർ കണക്കാക്കപ്പെടുന്നു. ആദ്യ കാലത്ത് പെട്രോൾ ഏഞ്ചിനിൽ മാത്രം ഇറങ്ങിയിരുന്ന അംബാസഡർ പിന്നീട് പെട്രോളിനു പുറമേ ഡീസലിലും എൽ.പി.ജി.യിലും ലഭ്യമായി.

2013 ജൂലൈ മാസം ബി.ബി.സി.യുടെ ഓട്ടോമൊബൈൽ ഷോ - ടോപ് ഗിയർ - സംഘടിപ്പിച്ച വോട്ടെടുപ്പിൽ അംബാസഡർ - ലോകത്തിലെ ഏറ്റവും മികച്ച ടാക്‌സി കാർ ആയി തിരഞ്ഞെടുക്കപ്പെട്ടു.

2014 മേയിൽ ഇന്ത്യയിൽ കൊൽക്കത്തയിലെ അവസാന പ്ലാന്റും അടച്ചു പൂട്ടിയതോടെ അംമ്പാസഡർ കാറിന്റെ ഉല്പാദനം പൂർണ്ണമായും നിലച്ചു.

## അവലംബം

വർഗ്ഗം:കാറുകൾ
പി.ജെ. ജോൺ

അന്താരാഷ്ട്ര ടേബിൾ ടെന്നീസിലെ മലയാളിയായ അമ്പയറാണ് **പി.ജെ. ജോൺ** . കേരള ടേബിൾ ടെന്നീസ് അസോസിയേഷൻ ജോയൻറ് സെക്രട്ടറിയും പാലക്കാട് ജില്ലാ അസോസിയേഷൻ സെക്രട്ടറിയുമായിരുന്ന ജോൺ 1985ൽ ഡൽഹിയിൽ നടന്ന അന്താരാഷ്ട്ര ടേബിൾ ടെന്നീസ്  ചാമ്പ്യൻഷിപ്പിൽ അമ്പയറായിരുന്നു. കോട്ടയം തോപ്പിൽ കുടുംബാംഗമായ ഇദ്ദേഹത്തിന്റെ ഭാര്യ ഇടുക്കി വാഴൂർകുന്നേൽ സാറാമ്മയാണ് മക്കൾ ഷീന, യൂബിൻ എന്നിവർ.

പാലക്കാട്ടുവച്ച് 2011 ഫെബ്രുവരി 2 ന് അന്തരിച്ചു.

## അവലംബം

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം: 2011-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഫെബ്രുവരി 2-ന് മരിച്ചവർ

വർഗ്ഗം:കേരളത്തിൽ നിന്നുള്ള കായികതാരങ്ങൾ
എസ്.ഡി. ഷിബുലാൽ

ഇൻഫോസിസിന്റെ സ്ഥാപകരിൽ ഒരാൾ ആണ് **എസ്.ഡി. ഷിബുലാൽ**. ഇൻഫോസിസിന്റെ ചീഫ്‌ ഓപ്പറേറ്റിങ് ഓഫീസറും മാനേജിങ്ങ് ഡയറക്ടറും ആയിരുന്നു. ചീഫ് എക്‌സിക്യൂട്ടീവ്‌ ഓഫീസർ(സി.ഇ.ഒ) പദവിയിൽ നിന്നും 2014 ജൂലൈ 31ന് സ്ഥാനമൊഴിഞ്ഞു.

## ജീവിതരേഖ
ആലപ്പുഴ ജില്ലയിൽ, ചേർത്തല താലൂക്കിൽ മുഹമ്മ ഏഴുകുളങ്ങര വീട്ടിൽ സർക്കാർ ആയുർവേദ ഡോക്‌ടറായിരുന്ന ദാമോദരൻ വൈദ്യന്റേയും ജില്ലാ എക്‌സൈസ്‌ മാനേജരായിരുന്ന സരോജിനിയുടെയും മകനായി ജനനം. മുഹമ്മയിലെ സർക്കാർ സ്‌കൂളിലാണ്‌ വിദ്യാഭ്യാസം ആരംഭിച്ചത്‌. അമേരിക്കയിലെ ബോസ്‌റ്റൺ സർവകലാശാലയിൽനിന്നു കമ്പ്യൂട്ടർ സയൻസിൽ എം.എസ്‌. കരസ്‌ഥമാക്കി.

ഭാര്യ കുമാരി. മക്കൾ : ശ്രുതി, ശ്രേയസ്‌ 

വർഗ്ഗം:കേരളത്തിലെ വ്യവസായികൾ
വർഗ്ഗം:കേരള സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:1955-ൽ ജനിച്ചവർ
ലക്ഷ്മി മാടായി

തെയ്യംകെട്ടിന്  കേരള ഫോക്ലോർ അക്കാദമി അവാർഡ് നേടിയ കലാകാരി. കേരളത്തിൽ തെയ്യം കെട്ടുന്ന വളരെ ചുരുക്കം സ്ത്രീകളിൽ ഒരാളാണു ലക്ഷ്മി
## ജീവിതരേഖ
കണ്ണൂർ ജില്ലയിലെ പഴയങ്ങാടി മാടായി സ്വദേശി. 

പഴയ ചിറയ്ക്കൽ രാജവംശത്തിന്റെ കീഴിലുള്ള തെക്കുമ്പാട് കൂലോത്ത് (ദേവസ്ഥാനത്ത്) അവതരിപ്പിക്കുന്ന ദേവക്കൂത്ത് എന്ന തെയ്യം  കഴിഞ്ഞ പത്തുവർഷമായി ഒന്നിടവിട്ട കൊല്ലങ്ങളിൽ ലക്ഷ്മി കെട്ടിയാടിക്കൊണ്ടിരിക്കുന്നു.  ചെറുപ്പത്തിലേ നാടൻപാട്ടും കോതാമൂരിപ്പാട്ടും അവതരിപ്പിച്ചിരുന്നു. 

ഭർത്താവ് :  തെയ്യം കലാകാരനായ കേളുപ്പണിക്കർ 
## അവലംബം
കേരള ഫോക്‌ലോർ അക്കാദമി

]

നാടൻ കലകളെ സംരക്ഷിക്കുന്നതിനും പുനരുദ്ധരിക്കുന്നതിനും പ്രചരിപ്പിക്കുന്നതിനും വേണ്ടി കേരള സർക്കാർ കണ്ണൂർ ആസ്ഥാനമായി  1995 ൽ സ്ഥാപിച്ച സ്വയംഭരണ സ്ഥാപനമാണ് **കേരള ഫോക്‌ലോർ അക്കാദമി**. ഏഷ്യയിലെ ഏറ്റവും വലിപ്പമേറിയ രണ്ടാമത്തെ ശുദ്ധജല ചിറയായ ചിറക്കൽ ചിറയുടെ കരയിലാണ് കേരള ഫോക്ലോർ അക്കാദമി  കേന്ദ്രം പ്രവർത്തിക്കുന്നത്. കേരള വാസ്തുകലാ മാതൃകയായ നാലുകെട്ട് രീതിയിലാണ് ആസ്ഥാനകേന്ദ്രം നിർമിച്ചിരിക്കുന്നത്. ഫോക്‌ലോർ  മ്യൂസിയം, ലൈബ്രറി, പ്രസിദ്ധീകരണ വിഭാഗം എന്നിവ ഈ കെട്ടിടത്തിൽ പ്രവർത്തിക്കുന്നു. നിരവധി തെയ്യക്കോലങ്ങളുടെ മാതൃകകൾ ഇവിടത്തെ മ്യൂസിയത്തിൽ പ്രദർശിപ്പിച്ചിട്ടുണ്ട്.

കേരള സാംസ്കാരിക വകുപ്പിന്റെ കീഴിൽ 1995 ജൂൺ 28-നാണ് "കേരള ഫോക്‌ലോർ അക്കാദമി " രൂപീകരിക്കപ്പെട്ടത്. 1996 ജനുവരി 20നാണ് പ്രവർത്തനമാരംഭിച്ച്ത്. നാടൻ കലകളെക്കുറിച്ചുള്ള പുസ്തകങ്ങൾ പ്രസിദ്ധീകരിക്കുക, മാസികകൾ പ്രസിദ്ധപ്പെടുത്തുക, പഠനങ്ങൾ നടത്തുക, സെമിനാറുകളും പ്രഭാഷണങ്ങളും സംഘടിപ്പിക്കുക, ഈ രംഗത്ത് പ്രവർത്തിക്കുന്ന കലാകാരൻമാരെ കണ്ടെത്തി അവർക്ക് പ്രോത്സാഹനവും ധനസഹായവും നൽകുക തുടങ്ങിയവയാണ് ഈ അക്കാദമിയുടെ പ്രധാന ചുമതലകളിൽ പെടുന്നത്.  ഫോക്‌ലോർ നിഘണ്ടുവിന്റെ പ്രസിദ്ധീകരണം, ഫോക്‌ലോർ എൻസൈക്ളോപീഡിയയുടെ പ്രസിദ്ധീകരണം എന്നിവയും സ്ഥാപനത്തിന്റെ ലക്ഷ്യങ്ങളാണ്.

## ഭാരവാഹികൾ
ഇപ്പോഴത്തെ ഭാരവാഹികൾ
*ചെയർമാൻ- ഒ.എസ്. ഉണ്ണികൃഷ്ണൻ
*വൈസ് ചെയർമാൻ- ഡോ. കോയ കാപ്പാട്
*സെക്രട്ടറി- എ. വി അജയകുമാർ

## മുൻ chairman

*ചെയർമാൻമാർ: 
*1. ജീ. ഭാർഗവൻപിള്ള
*2. എം.വി. വിഷ്ണുനമ്പൂതിരി
*3. എം വി കണ്ണൻ
*4. പി കെ കാളൻ
*5. ബി.മുഹമ്മദ് അഹമ്മദ്
*6 സി ജെ കുട്ടപ്പൻ
## ചിത്രശാല

File:Folklore Academy and Museum at Chirakkal kannur uploads by Vijayanrajapuram 05.jpg|കേരള ഫോക്‌ലോർ അക്കാദമി മനേദിരത്തിനുമുന്നിലെ ചെറുശ്ശേരി സ്മാരകശിൽപ്പം
File:Folklore Academy and Museum at Chirakkal kannur uploads by Vijayanrajapuram 08.jpg||കേരള ഫോക്‌ലോർ അക്കാദമി മനേദിരത്തിനുമുന്നിലെ ചെറുശ്ശേരി മണ്ഡപം
File:Folklore Academy and Museum at Chirakkal kannur uploads by Vijayanrajapuram 06.jpg|ചിറക്കൽ ചിറ
File:Polii magazine of folklore academy.JPG|thumb|Polii magazine of folklore academy|അക്കാദമി പ്രസിദ്ധീകരണമായ പൊലി

### തെയ്യം മാതൃകകൾ

File:Theyyam 3D models at Chirakkal Folklore Museum uploaded by Vijayan Rajapuram 18.jpg
File:Theyyam 3D models at Chirakkal Folklore Museum uploaded by Vijayan Rajapuram 22.jpg
File:Theyyam 3D models at Chirakkal Folklore Museum uploaded by Vijayan Rajapuram 21.jpg
File:Theyyam 3D models at Chirakkal Folklore Museum uploaded by Vijayan Rajapuram 20.jpg
File:Theyyam 3D models at Chirakkal Folklore Museum uploaded by Vijayan Rajapuram 17.jpg
File:Theyyam 3D models at Chirakkal Folklore Museum uploaded by Vijayan Rajapuram 16.jpg
File:Theyyam 3D models at Chirakkal Folklore Museum uploaded by Vijayan Rajapuram 13.jpg


## ഇതും കാണുക
അക്കാദമികൾ ഇന്ത്യയിൽ

## അവലംബം


വർഗ്ഗം:കേരളത്തിലെ അനുഷ്ഠാനകലകൾ

വർഗ്ഗം:കേരള ഫോക്‌ലോർ അക്കാദമി
മൈ സ്റ്റാമ്പ്

സ്വന്തം മുഖചിത്രം പോസ്റ്റൽ സ്റ്റാംപിൽ പതിപ്പിച്ച് പുറത്തിറക്കുന്ന ഇന്ത്യൻ തപാൽ വകുപ്പിന്റെ പദ്ധതിയാണ് **മൈ സ്റ്റാമ്പ്**. 2011 ഫെബ്രുവരി 12-നാണ് ഈ പദ്ധതിക്കു തുടക്കം കുറിച്ചത്. പോസ്റ്റൽ സേവനത്തെ കൂടുതൽ ജനകീയമാക്കി മാറ്റുകയാണ് ഈ പദ്ധതിയുടെ ലക്ഷ്യം. കൂടാതെ ഇതു മൂലം കൂടുതൽ വ്യക്തിഗത സേവനവും ലഭ്യമാകും. ജമ്മുകാശ്മീരിലാണ് ആദ്യമായി ഈ സംവിധാനമുപയോഗിച്ചത്. മുന്നൂറ് രൂപക്ക് 12 സെറ്റ് സ്റ്റാമ്പ് ലഭിക്കും.

## ഇതും കാണുക
* തപാൽ മുദ്ര
## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ തപാൽ സമ്പ്രദായം
ഫസൽ അലി കമ്മീഷൻ

1953 ൽ ഇന്ത്യയുടെ പ്രധാനമന്ത്രിയായിരുന്ന പണ്ഡിറ്റ് ജവഹർലാൽ നെഹ്റു ഭാഷാടിസ്ഥാനത്തിൽ  ഇന്ത്യയിലെ സംസ്ഥാനങ്ങളെ പുനരേകീകരിക്കുന്നതിനെ കുറിച്ച് റിപ്പോർട്ട് തയ്യാറാക്കാനായി നിയമിച്ച കമ്മീഷൺ ആണ് **ഫസൽ അലി കമ്മീഷൺ**. കമ്മീഷന്റെ തലവൻ ഫസൽ അലി ആയിരുന്നു. സർദാർ കെ.എം. പണിക്കർ, എച്ച്.എൻ കുൻസ്രു എന്നിവരായിരുന്നു ഈ സമിതിയിലെ മറ്റു അംഗങ്ങൾ. ഈ കമ്മീഷൺ റിപ്പോർട്ടു പ്രകാരമാണ് രാജ്യത്തെ സംസ്ഥാനങ്ങളെ ഭാഷാടിസ്ഥാനത്തിൽ പുനരേകീകരിക്കാൻ തീരുമാനമായത്. 1955 ൽ കമ്മീഷൺ അതിന്റെ റിപ്പോർട്ട് സർക്കാറിനു സമർപ്പിച്ചു. എസ്.ആർ.ടി റിപ്പോർട്ട് എന്നാണ് ഇത് ഔദ്യോഗികമായി അറിയപ്പെടുന്നത്. കമ്മീഷന്റെ ഉദ്യമങ്ങൾക്ക് മേൽനോട്ടം വഹിച്ചത് അന്നത്തെ ആഭ്യന്തരമന്ത്രിയായിരുന്ന പണ്ഡിറ്റ് ഗോവിന്ദ് വല്ലഭ് പന്ത് ആയിരുന്നു. ഫസൽ അലി സമിതിയുടെ റിപ്പോർട്ടിന്റെ അടിസ്ഥാനത്തിലാണ് 1956 ൽ സംസ്ഥാന പുനരേകീകരണ നിയമം (The States Reorganisation Act of 1956) നിലവിൽ കൊണ്ടുവന്നത്

വർഗ്ഗം:കമ്മീഷൺ റിപ്പോർട്ടുകൾ
വർഗ്ഗം:ഇന്ത്യൻ രാഷ്ട്രീയം
മൊബൈൽ നമ്പർ പോർട്ടബിലിറ്റി

നിലവിലുള്ള മൊബൈൽ ഫോൺ നമ്പർ നിലനിർത്തിക്കൊണ്ടു തന്നെ സേവനദാതാവിനെ മാറി മറ്റൊരു ദാതാവിനെ സ്വീകരിക്കുന്നതാണ് **മൊബൈൽ നമ്പർ പോർട്ടബിലിറ്റി** അഥവാ **എം.എൻ.പി**. 2011 ജനുവരി 20 മുതലാണ് ഇന്ത്യയിൽ വ്യാപകമായി ഈ സംവിധാനം നിലവിൽ വന്നത്. പ്രീപെയ്‌ഡ്, പോസ്റ്റ്‌പെയ്ഡ് ഉപഭോക്താക്കൾക്ക് ഈ സേവനം ഒരു പോലെ ലഭ്യമാണ്. സേവനദാതാക്കൾ ഇതിന് ഒരു നിശ്ചിത നിരക്ക് ഫീസായി ഈടാക്കുന്നുണ്ട്.

## പോർട്ട് ചെയ്യേണ്ട വിധം

പോർട്ടിംഗ് ചെയ്യണമെങ്കിൽ PORT എന്ന് ടൈപ്പ് ചെയ്ത് ഒരക്ഷരത്തിനുള്ള സ്ഥലം വിട്ട് നിലവിലുള്ള മൊബൈൽ നമ്പർ ടൈപ്പ് ചെയ്ത് 1900 എന്ന നമ്പറിലേക്ക് എസ്എംഎസ് ചെയ്യണം അപ്പോൾ നിലവിലുളള സേവനദാതാവിൽനിന്ന് യുണീക് പോർട്ടിംഗ് കോഡ് (യു.പി.സി) എസ്എംഎസ് ലഭിക്കും. ഈ കോഡും ആവശ്യമായ രേഖകളും പോർട്ടിംഗ് സേവനം നൽകുന്ന ഡീലറെ സമീപിച്ചാൽ ദിവസങ്ങൾക്കകം സേവനദാതാവിനെ മാറാൻ കഴിയും.port 7994379262

## മൊബൈൽ നമ്പർ പോർട്ടബിലിറ്റി - രാജ്യമനുസരിച്ച്
### അമേരിക്ക

### ഏഷ്യാ പസഫിക്

### യൂറോപ്പ്

### മിഡിൽ ഈസ്റ്റും ആഫ്രിക്കയും

## അവലംബം

വർഗ്ഗം:വാർത്താവിനിമയം
തരിയോട്

തരിയോട് എന്ന പേരിലുള്ള മലയാളഡോക്യുമെന്ററിയെക്കുറിച്ചറിയാൻ ദയവായി തരിയോട് (വിവക്ഷകൾ) കാണുക.

വയനാട് ജില്ലയിലെ വൈത്തിരി താലൂക്കിൽ സ്ഥിതി ചെയ്യുന്ന ഒരു ഗ്രാമമാണ്‌ **തരിയോട്**. കല്പ്പറ്റയിൽ നിന്ന് 15 കിലോമീറ്റർ അകലെയായാണ് ഈ ഗ്രാമം.

## പ്രത്യേകതകൾ
പ്രകൃതിരമണീയമായ നിബിഡ വനങ്ങളാൽ സമ്പന്നമായ ബാണാസുര മലയടിവാരത്ത്, സമുദ്രനിരപ്പിൽ നിന്ന്  780 മീ. ഉയരത്തിലാണ് തരിയോട് സ്ഥിതി ചെയ്യുന്നത്. മലയിടിച്ചിലിന്റെ ഫലമായി രൂപംകൊണ്ട കർലാട് തടാകം ഇവിടത്തെ മുഖ്യ ശുദ്ധജല സ്രോതസ്സായി വർത്തിക്കുന്നു. കുരുമുളകും കാപ്പിയും സമൃദ്ധമായി വിളയുന്ന ഈ പ്രദേശത്ത് തെങ്ങ്, റബ്ബർ, വാഴ, നെല്ല്, കവുങ്ങ് എന്നിവയും കൃഷി ചെയ്യുന്നുണ്ട്. കൂടിയ തോതിൽ മഴ കിട്ടുന്ന ഒരു പ്രദേശമാണ് തരിയോട്. കേരളത്തിൽ ഏറ്റവും കൂടുതൽ മഴ ലഭിക്കുന്ന ലക്കിടിക്ക് സമീപമാണ് ഈ പ്രദേശം. 

പുരാതനകാലം മുതൽ കാട്ടുനായ്ക്കർ, പണിയർ, കാടർ, കുറിച്യർ തുടങ്ങിയ ആദിവാസി വിഭാഗങ്ങൾ തിങ്ങിപ്പാർക്കുന്ന പ്രദേശമാണ് തരിയോട്. മലബാർ, ബ്രിട്ടീഷ് ആധിപത്യത്തിൻ കീഴിലായതോടെ കേരളത്തിന്റെ വടക്കൻ പ്രദേശങ്ങളിൽ നിന്ന് ഇവിടേക്ക് കുടിയേറ്റം ആരംഭിച്ചു. 1940-നു ശേഷവും വൻതോതിലുള്ള കുടിയേറ്റം ഉണ്ടായി. രണ്ടാം ലോകയുദ്ധത്തെ തുടർന്നുണ്ടായ രൂക്ഷമായ ഭക്ഷ്യക്ഷാമത്തെ തുടർന്ന് തിരുവിതാംകൂർ ഭാഗത്തുനിന്ന് കൃഷിഭൂമി തേടി നിരവധി കുടുംബങ്ങൾ തരിയോട്ടെത്തി. കുടിയേറ്റം ശക്തിപ്പെട്ടതോടെ കൃഷിഭൂമിക്കുവേണ്ടി വൻതോതിൽ ഇവിടത്തെ വനങ്ങൾ വെട്ടിത്തെളിക്കപ്പെട്ടു. ഈ പ്രദേശത്തെ ആദിവാസികളെ കൂട്ടത്തോടെ കുടിയൊഴിപ്പിക്കുന്നതിനും ഇതു കാരണമായി. 

കേരളത്തിലെ മണ്ണ് കൊണ്ട് പണിതുയർത്തിയ ബാണാസുര സാഗർ അണക്കെട്ട് വന്നതോടെ പഴയ തരിയോട് ഗ്രാമത്തിന്റെ സിംഹഭാഗവും വെള്ളത്തിന് അടിയിൽ ആയി  

## അവലംബം

വർഗ്ഗം:വയനാട് ജില്ലയിലെ ഗ്രാമങ്ങൾ
വർഗ്ഗം:കേരളത്തിലെ മലമ്പ്രദേശങ്ങൾ
തൃക്കണ്ണമംഗൽ

കൊല്ലം ജില്ലയിലെ  കൊട്ടരക്കരയ്ക്കു സമീപത്തുള്ള ഒരു ഗ്രാമമാണ് **തൃക്കണ്ണമംഗൽ**. ഇന്ത്യൻ പെന്റകൊസ്റ്റ് പ്രസ്ഥാനതിന്റെ ആവിർഭാവം ഇവിടെയായിരുന്നു. കൊട്ടാരക്കര താലൂക്ക് കാര്യാലയം ഇവിടെയാണു സ്ഥിതി ചെയ്യുന്നതു. നവീന ശൈലിയിൽ പണി കഴിപ്പിച്ച കൊട്ടരക്കര കോടതിയുടെ പുതിയ മന്ദിരം തൃക്കണ്ണമംഗലാണു. ബ്ലോക്കു പഞ്ചായത്തു കാര്യാലയം NCC കാര്യാലയം എക്സ്റ്റൻഷൻ പരിശീലന കേന്ദ്രം, കൊട്ടാരക്കര IHRD എഞ്ചിനീറിങ് കോളേജു ഉൾപ്പെടെ കൊട്ടാരക്കരയുടെ തന്ത്ര പ്രധാന സ്ഥാപനങ്ങൾ പ്രവർത്തിക്കുന്ന ഒരു സ്ഥലമാണു തൃക്കണ്ണമംഗൽ.

വർഗ്ഗം:കൊല്ലം ജില്ലയിലെ ഗ്രാമങ്ങൾ
തോരമാനൻ

ഇന്ത്യയിൽ‍ ആക്രമണം നടത്തിയ ഹൂണന്മാരുടെ നേതാവാണ് **തോരമാനൻ**. ഓക്സസ് തടം കേന്ദ്രമാക്കിയ വെളുത്ത ഹൂണന്മാരുടെ വിഭാഗത്തിൽപ്പെട്ട തോരമാനൻ ഗുപ്ത ഭരണകാലത്ത് വടക്കേ ഇന്ത്യയിലെ ചില പ്രദേശങ്ങൾ ആക്രമിച്ചു കീഴടക്കിയിരുന്നു. 5-ാം ശതകത്തിൽ തോരമാനന്റെ നേതൃത്വത്തിലുള്ള ഹൂണസേന വടക്കു പടിഞ്ഞാറൻ അതിർത്തി ഭേദിച്ച് ഇന്ത്യയിലെത്തി മാൾവ വരെ തങ്ങളുടെ അധീനതയിലാക്കി. എറാനിൽവച്ച് ഗുപ്ത ചക്രവർത്തിയായ ഭാനുഗുപ്തൻ തോരമാനനെ പരാജയപ്പെടുത്തിയത് ഹൂണന്മാരുടെ മുന്നേറ്റത്തിനു വിഘാതം സൃഷ്ടിച്ചു. ഇതോടെ ഹൂണന്മാരുടെ ആധിപത്യം ഗാന്ധാരത്തിൽ മാത്രം ഒതുങ്ങിയതായാണ് ചരിത്രകാരന്മാർ വിലയിരുത്തുന്നത്. ഉത്തർപ്രദേശ്,രാജസ്ഥാൻ, പഞ്ചാബ്, കാശ്മീർ എന്നിവിടങ്ങളിൽനിന്ന് തോരമാനന്റെ ഭരണകാലഘട്ടത്തിലേതെന്നു കരുതപ്പെടുന്ന നാണയങ്ങൾ കണ്ടെടുത്തിട്ടുണ്ട്.
എവാൻജെലിസ്റ്റ ടോറിചെല്ലി

അന്തരീക്ഷ മർദ്ദം അളക്കുന്നതിനുള്ള ബാരോമീറ്റർ കണ്ടെത്തിയ ശാസ്ത്രജ്ഞനാണ് ടോറിസെല്ലി. 
## ജീവിതരേഖ
1608 ഒക്ടോബർ 15 ന് ഇറ്റലിയിലെ ഫെയിൻസയിലാണ് ടോറിസെല്ലി ജനിച്ചത്.ജന്മനാട്ടിലെ പ്രാഥമിക വിദ്യാഭ്യാസത്തിനുശേഷം ശാസ്റ്റ്രത്തിൽ ഉന്നതപഠനത്തിനായി റോമിലെ സപിൻസാ കോളേജിൽ ചേർന്ന അദ്ദേഹം അവിടത്തെ പ്രൊഫസറായ കാരസ്റ്റല്ലി ഗലീലിയോയുടെ ശിഷ്യനായിരുന്നു.ഗലീലിയോയുടെ സിദ്ധാന്തങ്ങൾ മനസ്സിലാക്കിയ ടോറിസെല്ലി അദ്ദേഹത്തിന്റെ ഗ്രന്ഥത്തെ ആധാരമാക്കി അന്തരീക്ഷത്തിൽ വിക്ഷേപിക്കുന്ന വസ്തുക്കളുടെ സഞ്ചാരപഥത്തെപ്പറ്റി പഠനം നടത്തുകയും ലേഖനം പ്രസിദ്ധീകരിക്കുകയും ചെയ്തു.അപ്പോളേക്കും കാഴ്ചശകതി നഷ്ടപ്പെട്ട ഗലീലിയോയെ പരിചരിക്കാൻ എത്തിയ ടോറിസെല്ലി അദ്ദേഹത്തിന്റെ സെക്രട്ടറിയായി ജോലിനോക്കുകയും ശൂന്യത കണ്ടെത്താനുള്ള പരീക്ഷണങ്ങളിൽ മുഴുകുകയും ചെയ്തു. ഗലീലിയോയുടെ മരണശേഷം ടോറിസെല്ലിയാണ് പ്രസ്തുത പരീക്ഷണം പൂർത്തിയാക്കിയത്.
## ബാരോമീറ്ററിന്റെ കണ്ടുപിടിത്തം
ഫ്ലോറൻസിലെത്തിയ ടോറിസെല്ലി അവിടെവെച്ചാണ് ബാരോമീറ്റർ കണ്ടുപിടിച്ചത്.ശൂന്യാവസ്ഥ ഒരു സങ്കൽപം അല്ല യാഥാർഥ്യമാണെന്ന് അദ്ദേഹം പരീക്ഷണം മൂലം തെളിയിച്ചു. 46 ഇഞ്ച് നീളമുള്ളതും ഒരറ്റം മാത്രം തുറന്നതുമായ രണ്ട് ട്യൂബുകൾ ഇതിനായി അദ്ദേഹം ഉപയോഗിച്ചു.ഗ്ലാസ് ട്യൂബുകളിൽ രസം നിറച്ച് അതിന്റെ വായ കൈകൊണ്ട് മൂടി മറ്റൊരു വലിയ പാത്രത്തിലെ രസ സംഭരണിയിൽ അറ്റം താഴ്തിയപ്പോൾ ഗ്ലാസുകളിലെ രസത്തിന്റെ ലവൽ താഴ്‌ന്നതായി കണ്ടു.ട്യൂബിലെ രസത്തിന് മുകളിൽ വായു ഇല്ലെന്ന് സ്ഥിതീകരിക്കാൻ ട്യൂബ് ചെരിച്ചുനോക്കി 30 ഇഞ്ച് രസത്തിന്റെ ലവലിൽ ആ ശ്യൂന്യഭാഗം അപ്രത്യക്ഷമായി.വീണ്ടും ട്യൂബ് ചെരിച്ചുനോക്കിയപ്പോൾ രസത്തിന്റെ മുകളിൽ ശൂന്യാന്തരീക്ഷം പ്രത്യക്ഷപ്പെട്ടു.
## ജീവിതാന്ത്യം
തന്റെ 39ആം വയസ്സിൽ ടോറിസെല്ലി അന്തരിച്ചു.തന്റെ പരീക്ഷണങ്ങൾ തുടരാൻ കഴിയാതെയായിരുന്നു അദ്ദേഹത്തിന്റെ അന്ത്യം

## ഇതും കാണുക
*Gabriel's horn
*Gasparo Berti
*Parabola of safety
*Torricelli's equation
*Torricelli–Fermat point
*Stefano degli Angeli
*Blaise Pascal

## അവലംബം

* 
*
*
* Jervis-Smith, Frederick John (1908). Evangelista Torricelli. Oxford University Press. p.&nbsp;9. .
* 
* 
* Robinson, Philip (March 1994). "Evangelista Torricelli". The Mathematical Gazette 78 (481): 37.
* Segre, Michael (1991) In the wake of Galileo.  New Brunswick: Rutgers University Press.
* Timbs, John (1868). Wonderful Inventions: From the Mariner's Compass to the Electric Telegraph Cable. London: George Routledge and Sons. p.&nbsp;41. .

## ബാഹ്യ ലിങ്കുകൾ
*

* University of Florence article 
* The Galileo Correspondence Project at Stanford University 
* https://www.jstor.org/stable/3619429
* https://www.jstor.org/stable/223606
* https://www.jstor.org/stable/233514
* https://www.jstor.org/stable/3905198
* https://www.jstor.org/stable/3109809

മാതൃഭൂമി ഹരിശ്രീ 2011 ജനുവരി 29 ൽ വന്ന ഡോ: വി ബി പണിക്കരുടെ ലേഖനത്തിൽ നിന്നും

വർഗ്ഗം:ഭൗതികശാസ്ത്രജ്ഞർ
വർഗ്ഗം:1608-ൽ ജനിച്ചവർ
വർഗ്ഗം:ഇറ്റാലിയൻ ഗണിതശാസ്ത്രജ്ഞർ
വർഗ്ഗം:1647-ൽ മരിച്ചവർ
കോളേജ്

ബിരുദപഠനത്തിനായുള്ള   ഉന്നത വിദ്യാഭ്യാസ സ്ഥാപനമാണു് **കോളേജ്**. കല, ശാസ്ത്രം, സാങ്കേതികവിദ്യ, ഗണിതം സാമ്പത്തിക ശാസ്ത്രം, ചരിത്രം തുടങ്ങീ ഒട്ടേറെ വിഷയങ്ങളിൽ  വിദ്യാഭ്യാസം നൽകുന്ന സ്ഥാപനമണിതു്. കോളേജുകളെ കലാശാലകൾ എന്നു മലയാളത്തിൽ വിശേഷിപ്പിക്കാറുണ്ടു്.

വർഗ്ഗം:വിദ്യാഭ്യാസം - അപൂർണ്ണലേഖനങ്ങൾ
വർഗ്ഗം:വിദ്യാഭ്യാസസ്ഥാപനങ്ങൾ
അമീൻ അൽഹുസൈനി

പലസ്തീൻ അറബി നേതാവ് ആയിരുന്നു **അമീൻ അൽ-ഹുസൈനി** (1893 - 1974). അറബി ദേശീയപ്രസ്ഥാനത്തിന്റെ ആരംഭകാലം മുതൽ അതിപ്രധാനമായൊരു പങ്കുവഹിച്ച വ്യക്തിയാണ് അമീൻ-അൽഹുസൈനി.

## ജീവിതരേഖ
പലസ്തീനിൽ ജനിച്ച അമീൻ അൽ-ഹുസൈനി (അമീനുൽഹുസൈനി) ജെറുസലേമിലും കെയ്റോയിലെ അൽഅസ്ഹർ സർവകലാശാലയിലും ഇസ്താംബൂളിലും വിദ്യാഭ്യാസം നിർവഹിച്ചു. 17-ാമത്തെ വയസ്സിൽ ഇദ്ദേഹം തുർക്കി പീരങ്കിപ്പടയിലെ ഒരുദ്യോഗസ്ഥനായി ചേർന്നു. ഇദ്ദേഹം യഹൂദവിരുദ്ധ പ്രവർത്തനങ്ങൾക്ക് കുറെക്കാലം തടവിലാക്കപ്പെട്ടിരുന്നു. 1921-ൽ ജെറുസലമിലെ മുഫ്തിയായി നിയമിതനായി. 1922-ൽ സുപ്രീം മുസ്ലിം കൌൺസിലിന്റെ പ്രസിഡന്റായി തെരഞ്ഞെടുക്കപ്പെട്ടു. പലസ്തീനിലെ അറബിദേശീയ കക്ഷിയുടെ നേതാവായിത്തീർന്ന ഹുസൈനി പലസ്തീനിലെ യഹൂദവിരുദ്ധ പ്രവർത്തനങ്ങൾ ഫലപ്രദമായി സംഘടിപ്പിച്ചു.

1937-ൽ ഇദ്ദേഹം ലെബനനിലേക്കു പോവുകയും അവിടെനിന്ന് ഇറാക്കിലേക്ക് പ്രവർത്തനരംഗം മാറ്റുകയും ചെയ്തു. 1939-വരെ ഇറാക്കിൽ ബ്രിട്ടിഷ് സാമ്രാജ്യവിരുദ്ധ പ്രവർത്തനങ്ങളിൽ സജീവമായി പങ്കെടുത്തിരുന്നു. റഷീദലിയുടെ പ്രസ്ഥാനത്തിന്റെ പരാജയത്തോടുകൂടി 1941-ൽ ഇദ്ദേഹം ഇറാനിൽ അഭയം തേടി. 1942 മുതൽ 1944 വരെ ബെർലിനിൽ കഴിച്ചുകൂട്ടി. 1945-ൽ ജർമനിയിൽനിന്നും ഫ്രാൻസിലേക്കും, അവിടെനിന്ന് 1946-ൽ ഈജിപ്തിലേക്കും മടങ്ങി. പലസ്തീനിനു വേണ്ടിയുള്ള അറബി ഉന്നതസമിതിയുടെ പ്രസിഡന്റായി ഇദ്ദേഹം വീണ്ടും തെരഞ്ഞെടുക്കപ്പെട്ടു. 1947 മുതൽ ഹുസൈനി പലസ്തീൻ അറബികളുടെ പ്രശ്നത്തിൽ ലോകശ്രദ്ധ ആകർഷിക്കുന്നതിനു വളരെയധികം യത്നിക്കുകയുണ്ടായി. നിരവധി ലോകമുസ്ലിം; മതസാംസ്കാരിക സമ്മേളനങ്ങളിൽ ഇദ്ദേഹം പങ്കെടുത്തിട്ടുണ്ട്.

## അവലംബം

വർഗ്ഗം:അറബ് നേതാക്കൾ
ട്രൈസെറാടോപ്സ്

വടക്കേ അമേരിക്കൻ സ്ഥലങ്ങളിൽ ജീവിച്ചിരുന്ന ദിനോസർ‌ ആണ് ട്രൈസെറാടോപ്സ്. ട്രൈസെറാടോപ്സ് എന്നതൊരു ഗ്രീക്ക് പദമാണ് , അർഥം മൂന്ന് കൊമ്പ്  ഉള്ള മുഖം, വാകുകൾ ഇങ്ങനെ  **τρι** എന്നാ മൂന്ന്, **κέρας** എന്നാ കൊമ്പ്, **ωψ** എന്നാ മുഖം .  റ്റി റക്സ്‌ - റ്റിറാനോസാറസ്‌ റക്സ്‌, *[[സ്റ്റെഗോസോറസ്‌]]*, *[[അപാറ്റോസോറസ്]]* എന്നിവയെപ്പോലെ ഏറ്റവും എളുപ്പത്തിൽ തിരിച്ചറിയാൻ പറ്റുന്ന ദിനോസറുകളിലൊന്നാണിത്, ഫ്രിൽ എന്ന മുഖത്തിനു ചുറ്റും ഉള്ള അസ്ഥിയുടെ ആവരണം, മൂന്ന് കൊമ്പ്  ഉള്ള മുഖം എല്ലാം ഇതിനു സഹായിക്കുന്നു. ഇവ മഹാ കേ-ടി വംശനാശത്തിനു മുൻപ് ആവിർഭവിച്ച അവസാന ദിനോസരുകളിൽ ഒന്നാണ്. സെറാടോപിയ എന്ന കുടുംബത്തിൽ പെട്ടവ ആണ് ഇവ.

## ജീവിത കാലം
ട്രൈസെറാടോപ്സ് ദിനോസറുകൾ ജീവിച്ചിരുന്നത് ജുറാസ്സിക് കാലത്തിനു ശേഷം ഉള്ള അന്ത്യ ക്രിറ്റേഷ്യസ് കാലഘട്ടത്തിലാണെന്ന് കരുതപ്പെടുന്നു.  ഇവയുടെ ജീവിത കാലം 68 മുതൽ 65 ദശലക്ഷം വർഷങ്ങൾക്ക് മുമ്പാണെന്ന് ആണ് പൊതുവായ നിർണയം.

## ശരീര ഘടന
ദിനോസർ ലോകത്തെ അതിഭീമൻ ഗണമല്ലെങ്കിലും ട്രൈസെറാടോപ്സ്‌കൾക്ക് ഏകദേശം 7.9 - 9.0 മീറ്റർ (26 - 29.5 അടി) നീളവും 2.9 - 3.0 മീറ്റർ (9.5 - 9.8 അടി) ഉയരവും ഉണ്ടായിരുന്നതായി കണക്കാക്കപ്പെടുന്നു. ഇവയ്ക്ക് ഏകദേശം 6.1 - 12 മെട്രിക് ടൺ വരെ ശരീരഭാരവുമുണ്ടായിരുന്നു

## അവലംബം

## ഇതും കാണുക
കൂടുതൽ വായിക്കാൻ (ട്രൈസെറാടോപ്സ് കുട്ടികൾക്ക്)

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
വർഗ്ഗം:സെറാടോപ്‌സിയാ
മേരി ടുസോഡ്

ലണ്ടനിലെ മദാം ടുസോഡ്സ് എക്സിബിഷന്റെ സ്ഥാപകയാണ് **മേരി ടുസോഡ്** (1761-1850). 

## ജീവിതരേഖ
thumb|ടുസോഡ്സ് മ്യൂസിയം
സ്വിറ്റ്സർലൻഡിലെ ബേണിൽ 1760 ഡിസംബർ 1-ന് ജനിച്ചു. ചെറുപ്പത്തിൽ പാരീസിലെത്തിയ മേരി മെഴുകു പ്രതിമാ നിർമാതാവായ ഫിലിപ്പ് കർട്ടിയസിന്റെ മോഡലായി പ്രവർത്തിച്ചു. മേരി ടുസോഡ് നിർമ്മിച്ച സ്വന്തം മെഴുകു പ്രതിമ വിപ്ലവകാലത്ത് അനേകം നേതാക്കളുടെയും മറ്റും മെഴുകുപ്രതിമകളുടെ ശിരോഭാഗത്തിന് മോഡലായി. രാജാവിന്റെ സഹോദരിയായ എലിസബത്തുമായി ഉറ്റബന്ധം പുലർത്തിയിരുന്ന മേരിയെ കുറച്ചുകാലം പൊതുജനസംരക്ഷണ സമിതി തടങ്കലിലാക്കി .

1795 ഒക്ടോബർ 20-ന് ഫ്രാങ്കോയിഡ് ടുസോഡിനെ വിവാഹം ചെയ്തു. ഇതിനുശേഷമാണ് ഇവർ ടുസോഡ്സ് മ്യൂസിയം സ്ഥാപിച്ചത്. മദാം ടുസോഡ് മോഡലായ മെഴുകുപ്രതിമകളാണ് അവിടെ പ്രദർശിപ്പിച്ചത്. 1802-ൽ പ്രതിമാശേഖരവുമായി ഇംഗ്ലണ്ടിലെത്തിയ മേരി ലണ്ടനിലെ ലൈസിയം തിയെറ്ററിൽ പ്രദർശനം നടത്തുകയും അതിനുശേഷം രാജ്യത്തുടനീളം സഞ്ചരിച്ച് പ്രദർശനങ്ങൾ തുടരുകയും ചെയ്തു. 1833-ൽ ലണ്ടനിലെ ബേക്കർ സ്ട്രീറ്റിൽ സ്ഥിരമായ പ്രദർശനം ആരംഭിച്ചു. 

1850 ഏപ്രിൽ 16-ന് മേരി അന്തരിച്ചു. 1884-ൽ മെരിലിബോൺ തെരുവിലേക്ക് പ്രദർശനം മാറ്റി സ്ഥാപിക്കപ്പെട്ടു. ലണ്ടനിലെ ഏറ്റവും വിജയകരമായ ഒരു പ്രദർശനമായി ഇത് ഇന്നും തുടരുന്നു. ബെഞ്ചമിൻ ഫ്രാങ്ക്ലിൻ‍, സർ വാൾട്ടർ സ്കോട്ട്, വോൾട്ടയർ തുടങ്ങിയ പല മഹാന്മാരുടെയും മെഴുകു പ്രതിമകൾ ഈ ശേഖരത്തിലുണ്ട്. ഭീകരതയുടെ അറയിൽ സൂക്ഷിച്ചിരിക്കുന്ന കുപ്രസിദ്ധരായ കൊലപാതകികളുടെയും മറ്റും പ്രതിമകളും ഏറെ ജനശ്രദ്ധ ആകർഷിക്കുന്നു.

## അവലംബം

**Madame Tussaud's memoirs and reminiscences of France*, by *Marie Tussaud*, ed. by F. Hervé, London, 1838.

## പുറത്തേക്കുള്ള കണ്ണികൾ

*Profile page for Marie Gresholtz Tussaud on the Find a Grave web site, including pictures of her Memorial Tablet.
അമീഥിസ്റ്റ്

ക്വാർട്ട്സിന്റെ (Quartz) ഒരു ഉപഗണമാണ് **അമീഥിസ്റ്റ്**. സാമാന്യം വിലപിടിപ്പുള്ള ഈ ധാതു ബി.സി. 4-ം ശതകത്തിനു മുൻപു തന്നെ പരക്കെ അറിയപ്പെട്ടിരുന്നു. യവനദാർശനികനായ തിയോഫ്രസ്റ്റസിന്റെ (ബി.സി. 372-288) കല്ലുകളെപ്പറ്റി (On Stones) എന്ന ഗ്രന്ഥത്തിൽ ഇതിനെക്കുറിച്ചുള്ള പരാമർശം ഉണ്ട്. സാധാരണയായി വളരെ ചെറിയ പരലുകളായിട്ടാണ് ഇതു കണ്ടുവരാറുള്ളതെങ്കിലും 15 സെ.മീ. വരെ നീളമുള്ളവ ഖനനം ചെയ്യപ്പെട്ടിട്ടുണ്ട്. താഴ്ന്ന താപമർദനിലകളിലാണ് ഈ ധാതു ഉണ്ടാകുന്നത്. പ്രധാനമായും ഇവ അല്പസിലിക ആഗ്നേയശിലാ (basic igneous rock) സുഷിരങ്ങളിൽ അഗേറ്റിനോടും (agate) സിയോലൈറ്റിനോടും (Zeolite) ചേർന്നു കണ്ടുവരുന്നു. ബ്രസീൽ, മെക്സിക്കോ, കാനഡ, യു.എസ്സ്., ജർമനി, ശ്രീലങ്ക തുടങ്ങിയ രാജ്യങ്ങളിലാണ് സമ്പന്ന നിക്ഷേപങ്ങളുള്ളത്. ഇന്ത്യയിൽ നാഗ്പൂർ‍, ഛിന്ദ്വാഡ, പൂനെ എന്നിവിടങ്ങളിൽ *ജിയോഡ്* (geode) ആയി ഇവ കാണപ്പെടുന്നു. വളരെ പ്രധാനപ്പെട്ട ചില അമീഥിസ്റ്റ് ക്രിസ്റ്റലുകൾ ഇന്ത്യയിൽനിന്നും ഖനനം ചെയ്യപ്പെട്ടവയാണ്. ആഭരണങ്ങൾ ഉണ്ടാക്കുവാൻ ഇവ ഉപയോഗിച്ചുവരുന്നു.

ഈ ധാതുവിന്റെ നീലലോഹിത (purple) നിറം ഇരുമ്പിന്റെ അംശം ഉള്ളതുകൊണ്ടാണെന്നും, ഹൈഡ്രോകാർബൺ, ടൈറ്റാനിയം, മാങ്ഗനീസ് എന്നിവയുടെ സങ്കലനം കൊണ്ടാണെന്നും അഭിപ്രായങ്ങളുണ്ട്. ഇവയിൽ ആദ്യം പറഞ്ഞതിനാണ് മുൻതൂക്കമുള്ളത്. നിറം സാധാരണയായി ഒന്നുപോലെയല്ല. ക്രിസ്റ്റൽ ഭാഗങ്ങൾ നിറം കുറഞ്ഞും കൂടിയുമിരിക്കും. ക്രിസ്റ്റൽ മുഖങ്ങൾക്കു സമാന്തരമായ അട്ടികളായിട്ടാണ് ഇതിന്റെ ഘടന. ക്രിസ്റ്റലുകളുടെ അഗ്രഭാഗം സാധാരണ കുറ്റമറ്റതും ഏകദേശം ഒരേ നിറമുള്ളതുമായിരിക്കും. വളരെ ലളിതമായ ക്രിസ്റ്റൽ രൂപമാണ് ഇവയ്ക്കുള്ളത്. ബ്രസീൽ നിയമത്തിലുള്ള (Brazil law) പുനരാവൃത്തയമളങ്ങളായി (repeated twins) കാണപ്പെടുന്നു. ഓരോ യമളപടലികയും (lamella) ദക്ഷിണവർത്തിയും വാമവർത്തിയുമാണ്. അമീഥിസ്റ്റിലെ പ്രധാനഘടകം സിലിക (SiO2) ആണ്. അല്പമായി ഇരുമ്പിന്റെ അംശം (Fe2O3) അടങ്ങിയിട്ടുണ്ട്. നിറം കൂടുന്നതനുസരിച്ച് ഇരുമ്പിന്റെ അംശവും കൂടിയിരിക്കും. 

വർഗ്ഗം:രത്നങ്ങൾ
വർഗ്ഗം:സ്ഫടികം
വർഗ്ഗം:ക്വാർട്ട്സ് ഇനങ്ങൾ
ലോറൻസ് പുളിയനത്ത്

ലത്തീൻ കത്തോലിക്കാ സഭയിലെ ദൈവദാസനായി പ്രഖ്യാപിക്കപ്പെട്ട ഒരു വൈദികനാണ് **മോൺ. ലോറൻസ് പുളിയനത്ത്**. 2011 ഫെബ്രുവരി 04-നാണ് ഇദ്ദേഹത്തെ ദൈവദാസനായി പ്രഖ്യാപിച്ചത്. ജീവിച്ചിരുന്നപ്പോൾ തന്നെ വിശ്വാസികൾ ഇദ്ദേഹത്തിന് വിശുദ്ധനെന്ന പരിവേഷം നൽകിയിരുന്നു. കൊച്ചി രൂപതയിലെ ആദ്യ ദൈവദാസനാണ് മോൺ. പുളിയനത്ത്.

## ജീവിതരേഖ
കൊച്ചി മുണ്ടംവേലി പുളിയനത്ത് പേതൃ-മറിയം ദമ്പതികളുടെ മകനായി 1898 - ഓഗസ്റ്റ് 8-ന് ജനിച്ചു. ഈ ദമ്പതികളുടെ ഏഴു മക്കളിൽ ആറാമനായാണ് ജനനം. മുണ്ടംവേലി സ്കൂൾ, മധുര സെന്റ്. ജോസഫ് സ്കൂൾ എന്നിവിടങ്ങളിൽ പ്രാഥമിക വിദ്യാഭ്യാസം പൂർത്തിയാക്കി. തുടർന്ന് 1917-ൽ ആലപ്പുഴയിലെ സേക്രഡ്‌ഹാർട്ട് സെമിനാരിയിൽ വൈദികപഠനത്തിനായി ചേർന്ന് പഠനം പൂർത്തിയാക്കി. പിന്നീട് കാൻഡി സെമിനാരിയിൽ നിന്നും ഫിലോസഫിയിൽ ഡോക്ട്രേറ്റ് നേടുകയും അവിടെ നിന്നു തന്നെ 1926-ൽ വൈദികനായി അഭിഷിക്തനാകുകയും ചെയ്തു. 

വൈദികനായി അഭിഷിക്തനായ ശേഷം മോൺ. ലോറൻസ് തിസീസ് സമർപ്പിക്കുവാനായി റോമിലേക്ക് പോകുകയും തിരിച്ചെത്തിയ ശേഷം 1927 മേയ് 1-ന് സ്വന്തം ഇടവകയായ മുണ്ടംവേലി ദേവാലയത്തിൽ പ്രഥമദിവ്യബലി അർപ്പിക്കുകയും ചെയ്തു. തുടർന്ന് അദ്ദേഹം ഇടക്കൊച്ചി പള്ളിയിൽ സഹവികാരിയായി സ്ഥാനമേൽക്കുകയും ചെയ്തു. 1929 - ൽ ഈ പള്ളിയിൽ തന്നെ വികാരിയായി നിയമിതനായി. 31-ആം വയസ്സിലാണ് അദ്ദേഹം ഈ സ്ഥാനം ഏറ്റെടുത്തത്. തുടർന്നുള്ള 32 വർഷക്കാലത്തോളം ഇടക്കൊച്ചിയുടെ എല്ലാ പ്രവർത്തനങ്ങളിലുമുള്ള ഒരു ഭാഗമായിരുന്നു മോൺ. കാനോൻ നിയമങ്ങളിൽ അസാമാന്യ അറിവുണ്ടായിരുന്ന ലോറൻസിനെയാണ് സഭാമേലധ്യക്ഷന്മാർ സംശയനിവർത്തിക്കായി സമീപിച്ചിരുന്നത്. 

കൊച്ചി രൂപത സ്ഥാപിതമായ 454 - ആം വാർഷികദിനത്തിലാണ് ലോറൻസ് പുളിയനത്തെ ദൈവദാസനായി പ്രഖ്യാപിച്ചത്. ഈ രൂപതയുടെ പ്രഥമ ദേശീയമെത്രാനായി നിശ്ചയിച്ചത് ഇദ്ദേഹത്തെയാണ്. എന്നാൽ അദ്ദേഹം ആ സ്ഥാനം നിരസിക്കുകയാണുണ്ടായത്. 1961 ഫെബ്രുവരി 20 - ന് മോൺ. ലോറൻസ് പുളിയനത്ത് അന്തരിച്ചു. ഇടക്കൊച്ചിയിലെ സെന്റ്. ലോറൻസ് പള്ളി സെമിത്തേരിയിലാണ് പുളിയനത്തിനെ സംസ്കരിച്ചിരിക്കുന്നത്.

## ദൈവദാസപ്രഖ്യാപനം
എറണാകുളം ജില്ലയിലെ ഇടക്കൊച്ചി സെന്റ്. ലോറൻസ് പള്ളിയിൽ 2011 ഫെബ്രുവരി 04 ന് വൈകിട്ട് 3.30 നാണ് ദൈവദാസപ്രഖ്യാപനം നടത്തിയത്. മോൺ. ലോറൻസ് പുളിയനത്തെ അൾത്താരവണക്കത്തിനായി സഭ അനുവാദം നൽകുന്നതിന്റെ പ്രഥമചടങ്ങാണ് ഈ ദൈവദാസപ്രഖ്യാപനം. പ്രഖ്യാപനച്ചടങ്ങിനിടയിലെ ദിവ്യബലി അർപ്പണം നടത്തിയത് വരാപ്പുഴ അതിരൂപതയുടെ ആർച്ച് ബിഷപ്പ് ഡോ: ഫ്രാൻസീസ് കല്ലറയ്ക്കലാണ്. കൊച്ചി രൂപതാ മെത്രാൻ ഡോ: ജോസഫ് കരിയിൽ, കോട്ടപ്പുറം രൂപതയുടെ നിയുക്ത മെത്രാൻ ഡോ: ജോസഫ് കാരിക്കശ്ശേരി എന്നീ ബിഷപ്പുമാർ ഈ ചടങ്ങിലെ സഹകാർമ്മികരായിരുന്നു. ദിവ്യബലി അർപ്പണത്തിനു ശേഷം ദൈവദാസൻ മോൺ. ലോറൻസ് പുളിയനത്തിന്റെ ജീവചരിത്രത്തിന്റെ ഡി.വി.ഡി. ബിഷപ്പ്  ഡോ: ഫ്രാൻസീസ് കല്ലറയ്ക്കൽ പ്രകാശനം ചെയ്തു.

## അവലംബം

വർഗ്ഗം:1898-ൽ ജനിച്ചവർ
വർഗ്ഗം: 1961-ൽ മരിച്ചവർ
വർഗ്ഗം:ഓഗസ്റ്റ് 8-ന് ജനിച്ചവർ
വർഗ്ഗം:ഫെബ്രുവരി 20-ന് മരിച്ചവർ

വർഗ്ഗം:റോമൻ കത്തോലിക്കാ സഭയിലെ ദൈവദാസർ
പാറശ്ശാല ഗ്രാമപഞ്ചായത്ത്

തിരുവനന്തപുരം ജില്ലയിലെ നെയ്യാറ്റിൻകര താലൂക്കിൽ പാറശ്ശാല ബ്ളോക്ക് പരിധിയിൽ വരുന്ന ഗ്രാമപഞ്ചായത്താണ് 20.02 ച : കി.മീ വിസ്തൃതിയുള്ള **പാറശ്ശാല ഗ്രാമപഞ്ചായത്ത്**. കേരളത്തിന്റെ തെക്കേ അറ്റത്ത് തമിഴ്നാട് സംസ്ഥാനം അതിർത്തിയായി വരുന്ന, പ്രകൃതിമനോഹാരിത നിറഞ്ഞ പഞ്ചായത്താണ് പാറശ്ശാല. ഇവിടെ പ്രശസ്തമായ ശ്രീ പാറശ്ശാല മഹാദേവർ ക്ഷേത്രം സ്ഥിതി ചെയ്യുന്നു. കേരളത്തിലെ ആദ്യ സമ്പൂർണ്ണ തരിശ് രഹിത നിയോജക മണ്ഡലം പാറശ്ശാലയാണ്. പാറശ്ശാല നഗരസഭയായി ഉയർത്തണമെന്ന് ആവശ്യം ശക്തമാണ്.

## വാർഡ് വിഭജനക്രമം
പാറശ്ശാല ഗ്രാമപഞ്ചായത്തിന്റെ ഭരണപരിധിയിൽ ഉൾപ്പെടുന്ന വാർഡുകൾ ഇവയാണ് (2015):

## സ്ഥിതിവിവരക്കണക്കുകൾ

## ആരാധനാലയങ്ങൾ
പാറശ്ശാല മഹാദേവക്ഷേത്രം ,

ജെ.എൻ.എ.ജി ചർച്ച് പാറശ്ശാല

## അവലംബം

*Census data 2001

വർഗ്ഗം:പാറശ്ശാല ബ്ലോക്ക് പഞ്ചായത്തിലെ ഗ്രാമപഞ്ചായത്തുകൾ
വർഗ്ഗം:തിരുവനന്തപുരം ജില്ലയിലെ ഗ്രാമപഞ്ചായത്തുകൾ
അമിയാചക്രവർത്തി

ഒരു ബംഗാളി കവിയായിരുന്നു **അമിയാ ചക്രവർത്തി**. (1901 - 86) കൊൽക്കത്തയിൽ ജനിച്ച അദ്ദേഹം അവിടെയും ഓക്സ്ഫോഡിലും വിദ്യാഭ്യാസം പൂർത്തിയാക്കിയശേഷം വളരെനാൾ രബീന്ദ്രനാഥടാഗോറിന്റെ സെക്രട്ടറിയായി ശാന്തിനികേതനിൽ താമസിച്ചു. വിവിധ വിദേശ സർവകലാശാലകളിൽ അധ്യാപനം നടത്തിയിട്ടുണ്ട്.

ടാഗോറിന്റെ വ്യക്തിത്വത്തിന്റെ തണലിൽ വളർന്നതു നിമിത്തം, അദ്ദേഹത്തിന്റെ ദാർശനിക ചിന്തയുടെ സ്വാധീനത ചക്രവർത്തിയുടെ കവിതകളിൽ കാണാൻ കഴിയും. അമിയാ എല്ലാവിധത്തിലും ഒരു കവിയായിത്തന്നെ അറിയപ്പെടാനാണ് ഇഷ്ടപ്പെട്ടത്. രൂപഭാവങ്ങൾ ഒത്തിണങ്ങിയ കവിതകൾ ഉൾക്കൊള്ളുന്ന നിരവധി സമാഹാരങ്ങൾ ഇദ്ദേഹം പ്രസിദ്ധപ്പെടുത്തിയിട്ടുണ്ട്. 
*വസ്ഡാ (ആദ്യരേഖ), 
*ഏക്മുഠോ (കൈനിറയെ), 
*പാരാപാർ (മുകളിലും പിന്നിലും), 
*പാലാബദൽ (കർത്തവ്യപരിവർത്തനം) 
എന്നിവയാണ് ചക്രവർത്തിയുടെ പ്രധാന കൃതികൾ. സവിശേഷമായ വ്യക്തിമുദ്ര പ്രകടമായിട്ടുള്ള അമിയാ ചക്രവർത്തിയുടെ കവിതകൾക്ക് ബംഗാളി സാഹിത്യത്തിൽ സമുന്നതമായ സ്ഥാനമാണുള്ളത്. ചക്രവർത്തിയുടെ ഘരേഫെറാൻദിൻ എന്ന കവിതാസമാഹാരത്തിന് 1963-ൽ കേന്ദ്രസാഹിത്യ അക്കാദമിയുടെ അവാർഡ് ലഭിക്കുകയുണ്ടായി. പദ്‌മഭൂഷൺ, യുനെസ്കോ സമ്മാനം തുടങ്ങിയ ബഹുമതികളും ഇദ്ദേഹത്തിനു ലഭിച്ചിട്ടുണ്ട്. 1986-ൽ ഇദ്ദേഹം അന്തരിച്ചു.

## അവലംബം

* അമിയാചക്രവർത്തി 

വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:1901-ൽ ജനിച്ചവർ
ഹെൻറി ഫ്രെഡറിക് അമിയൽ

സ്വിസ് ദാർശനികനും ഗദ്യകാരനും കവിയുമായ **ഹെൻറി ഫ്രെഡറിക് അമിയൻ**(1821 - 81) 1821 സെപ്റ്റമ്പർ 27-ന് ജനീവയിൽ ജനിച്ചു. 1843 മുതൽ 1848 വരെ ഫ്രാൻസിലും ഇറ്റലിയിലും പര്യടനം നടത്തുകയും പിന്നീട് ജർമനിയിൽ താമസിച്ച് തത്ത്വശാസ്ത്രം പഠിക്കുകയും ചെയ്തു. ജനീവ അക്കാദമിയിൽ ഫ്രഞ്ചു സാഹിത്യത്തിന്റെയും സൗന്ദര്യശാസ്ത്രത്തിന്റെയും പ്രൊഫസറായി 1849-ലും തത്ത്വശാസ്ത്രത്തിന്റെ പ്രൊഫസറായി 1854-ലും നിയമിക്കപ്പെട്ടു. ഔദ്യോഗിക ജീവിതകാലത്ത് ധാരാളം കവിതകളും ഉപന്യാസങ്ങളും പ്രസിദ്ധീകരിച്ചെങ്കിലും അവ മിക്കവാറും വിസ്മൃതങ്ങളായി. 1847 മുതൽ മുടങ്ങാതെ എഴുതാൻ ആരംഭിച്ച ദിനസരിക്കുറിപ്പുകളാണ് (Journal in Time) ഇദ്ദേഹത്തിന്റെ ഏറ്റവും മഹത്തായ കൃതി. 16,900 പുറങ്ങളുള്ള ഇതിന്റെ കൈയെഴുത്തുപ്രതിയിൽനിന്നും തിരഞ്ഞെടുത്ത ഒരു സമാഹാരം. ഇദ്ദേഹത്തിന്റെ മരണാനന്തരം, രണ്ടു വാല്യങ്ങളിലായി പ്രസിദ്ധീകരിക്കപ്പെട്ടു. പിന്നീട് ഈ കൃതിയുടെ സമ്പൂർണമായ പതിപ്പുകളും പുറത്തുവന്നു. മിസിസ് ഹംഫ്രി വാർഡ് അത് ഇംഗ്ളീഷിലേക്ക് പരിഭാഷപ്പെടുത്തി; മാത്യു ആർനോൾഡിന്റെ പ്രശംസ ഇതിന്റെ പ്രചാരം വർധിപ്പിച്ചു.
ലഘുചിത്രം|2024 ൽ ശവക്കുഴി.
ആത്മാപഗ്രഥനവും അന്തർമുഖത്വവും നിമിത്തം സർഗാത്മകശക്തി നിഷ്പ്രഭമായിപ്പോയ ഒരു പ്രതിഭാശാലിയുടെ ദുരന്ത കഥയാണ് ഈ കൃതി ആവിഷ്കരിക്കുന്നത്. ഗംഭീരമായ ദർശനഭാഗങ്ങളും സംഗീതസാഹിത്യനിരൂപണങ്ങളും ഇതിൽ അടങ്ങിയിരിക്കുന്നു. എന്നാൽ ഇതിലെ കേന്ദ്രവിഷയം സൂക്ഷ്മമായ ഉൾക്കാഴ്ചയോടെ സ്വയം അപഗ്രഥിതനായ അമിയൽതന്നെയാണ്. നിത്യജീവിത സംഭവങ്ങളെയും സാധാരണ ചിന്താപ്രക്രിയകളെയും സ്ഫുടതയോടും അന്തർദൃഷ്ടിയോടും കൂടി ഇതിൽ പ്രതിപാദിച്ചിരിക്കുന്നു. അന്തർമുഖത്വത്തെ അതിന്റെ ഉച്ചകോടിയിൽ എത്തിച്ചിട്ടുള്ള ഈ ഗ്രന്ഥം, കാല്പനികത്വത്തിന്റെ പിമ്പേ യൂറോപ്യൻ ബുദ്ധിജീവികളുടെ ഇടയിൽ പൊട്ടിപ്പുറപ്പെട്ട മാനസികത്തകർച്ചയുടെ പ്രാതിനിധ്യസ്വഭാവമുള്ള ആവിഷ്കരണമാണെന്ന് പറയപ്പെടുന്നു. ഏതായാലും തന്നെപ്പറ്റിയുള്ള അപകർഷബോധം ആജീവനാന്തം അലട്ടിയിരുന്ന ഒരു ആദർശവാദിയായിരുന്നു അമിയൽ. തന്റെ അഭിലാഷങ്ങളെയും പരാജയങ്ങളെയും ഹൃദയസ്പൃക്കായി ഏറ്റുപറയുന്ന ഡയറിയിലൂടെ മരണശേഷം ഇദ്ദേഹം സുവിദിതനായി.

വൗഡ് കൻ്റോണിലെ ക്ലാരൻസ് സെമിത്തേരിയിൽ അമിയലിനെ സംസ്കരിച്ചു.

## അവലംബം

*ഹെൻറി ഫ്രെഡറിക് അമിയൻ
വിളപ്പിൽ ഗ്രാമപഞ്ചായത്ത്

തിരുവനന്തപുരം ജില്ലയിൽ  നെയ്യാറ്റിൻകര താലൂക്കിൽ വിളപ്പിൽ വില്ലേജുൾപ്പെടുന്ന പ്രദേശമാണ് **വിളപ്പിൽ ഗ്രാമപഞ്ചായത്ത്**. ഈ പഞ്ചായത്തു പ്രദേശമുൾപ്പെടുന്ന പാർലമെന്റ് മണ്ഡലം തിരുവനന്തപുരവും അസംബ്ളി മണ്ഡലം നേമവുമാണ്. 1953-ലാണ് വിളപ്പിൽ ഗ്രാമപഞ്ചായത്ത് രൂപീകൃതമാവുന്നത്. നേമം ബ്ളോക്ക് പരിധിയിൽ വരുന്ന ഈ ഗ്രാമപഞ്ചായത്തിന് 16.38 ച : കി.മീ വിസ്തൃതിയുണ്ട്. വിളപ്പിൽ ഗ്രാമപഞ്ചായത്തിന്റെ ആസ്ഥാനം സ്ഥിതിചെയ്യുന്നത് പേയാട് ആണ്.

## ഭരണ സംവിധാനം
നിർദിഷ്ട കാട്ടാക്കട താലൂക്കിൽ  (നിലവിൽ നെയ്യാറ്റിൻകര താലൂക്ക് )ഉൾപ്പെടുന്ന പഞ്ചായത്ത് സ്പെഷ്യൽ ഗ്രേഡ് പഞ്ചായത്താണ് .ഇപ്പോൾ UDF നേതൃത്വം കൊടുക്കുന്ന ഭരണ സമിതിയാണ് ഭരണം നടത്തുന്നത് .

## സ്ഥിതിവിവരക്കണക്കുകൾ

## അവലംബം

*http://lsgkerala.in/vilappilpanchayat
*Census data 2001

വർഗ്ഗം:തിരുവനന്തപുരം ജില്ലയിലെ ഗ്രാമപഞ്ചായത്തുകൾ
വെള്ളറട ഗ്രാമപഞ്ചായത്ത്

തിരുവനന്തപുരം ജില്ലയിൽ നെയ്യാറ്റിൻകര താലൂക്കിൽ പെരുങ്കടവിള ബ്ളോക്കു പഞ്ചായത്തിലാണ് അമ്പൂരി, ആനാവൂർ, കുന്നത്തുകാൽ, വെള്ളറട എന്നീ വില്ലേജുകൾ ഉൾപ്പെടുന്ന **വെള്ളറട ഗ്രാമപഞ്ചായത്ത്** സ്ഥിതി ചെയ്യുന്നത്. 31.6 ച : കി.മീ വിസ്തൃതിയുള്ള വെള്ളറട ഗ്രാമപഞ്ചായത്ത് 1953-ലാണ് നിലവിൽ വന്നത്.
## വാർഡുകൾ

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/vellaradapanchayat 
*Census data 2001

വർഗ്ഗം:തിരുവനന്തപുരം ജില്ലയിലെ ഗ്രാമപഞ്ചായത്തുകൾ
വിളവൂർക്കൽ ഗ്രാമപഞ്ചായത്ത്

തിരുവനന്തപുരം ജില്ലയിൽ കാട്ടാക്കട താലൂക്കിൽ കാട്ടാക്കട നിയമസഭാമണ്ഡലത്തിൽ നേമം ബ്ളോക്ക് പരിധിയിൽ വിളവൂർക്കൽ വില്ലേജുൾപ്പെടുന്ന ഗ്രാമപഞ്ചായത്താണ് **വിളവൂർക്കൽ ഗ്രാമപഞ്ചായത്ത്**. ഈ ഗ്രാമപഞ്ചായത്ത് 1979-ലാണ് രൂപീകൃതമായത്.12.02 ച.കി.മീ വിസ്തീർണ്ണമുള്ള വിളവൂർക്കൽ ഗ്രാമപഞ്ചായത്ത് തിരുവനന്തപുരം നഗരസഭ പരിധിക്കടുത്തുള്ള ഒരു ഗ്രാമപഞ്ചായത്താണ്.  
## വാർഡുകeൾ

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/vilavoorkalpanchayat 
*Census data 2001

വർഗ്ഗം:തിരുവനന്തപുരം ജില്ലയിലെ ഗ്രാമപഞ്ചായത്തുകൾ
വെങ്ങാനൂർ ഗ്രാമപഞ്ചായത്ത്

തിരുവനന്തപുരംജില്ലയിലെ തിരുവനന്തപുരം താലൂക്കിൽ അതിയന്നൂർ ബ്ളോക്ക് പരിധിയിൽ വരുന്ന ഗ്രാമപഞ്ചായത്താണ് 10.12 ച : കി.മീ വിസ്തൃതിയുള്ള വെങ്ങാനൂർ ഗ്രാമപഞ്ചായത്ത്. 1962-ൽ രൂപം കൊണ്ട വെങ്ങാനൂർ ഗ്രാമപഞ്ചായത്ത് കോവളം നിയമസഭാ  മണ്ഡലത്തിലും തിരുവനന്തപുരം ലോക്സഭാ മണ്ഡലത്തിലുമാണ് ഉൾപ്പെടുന്നത്. 
## വാർഡുകൾ

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/venganoorpanchayat 
*Census data 2001

വർഗ്ഗം:തിരുവനന്തപുരം ജില്ലയിലെ ഗ്രാമപഞ്ചായത്തുകൾ
ഉഴമലയ്ക്കൽ ഗ്രാമപഞ്ചായത്ത്

തിരുവനന്തപുരംജില്ലയിലെ വെള്ളനാട് ബ്ളോക്ക് പരിധിയിൽ വരുന്ന ഗ്രാമപഞ്ചായത്താണ് 18.74 ച : കി.മീ വിസ്തൃതിയുള്ള ഉഴമലയ്ക്കൽ ഗ്രാമപഞ്ചായത്ത്. ഈ ഗ്രാമപഞ്ചായത്ത് 1971 ഡിസംബർ 10-ന് നിലവിൽ വന്നു.

## വാർഡുകൾ
ഉഴമലയ്ക്കൽ പഞ്ചായത്തിന് കീഴിൽ പതിനഞ്ച് വാർഡുകളാണ് ഉള്ളത്.

1. പേരില

2. അയ്യപ്പൻകുഴി

3. പൊങ്ങോട്

4. മുമ്പാല

5. ചിറ്റുവീട്

6. പുളിമൂട്

7. കുളപ്പട

8. വാലൂക്കോണം

9. എലിയാവൂർ

10. ചക്രപാണിപുരം

11. മഞ്ചംമൂല

12. പുതുക്കുളങ്ങര

13. മാണിക്യപുരം

14. പരുത്തിക്കുഴി

15. കുര്യാത്തി

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/uzhamalakkalpanchayat 
*Census data 2001

വർഗ്ഗം:തിരുവനന്തപുരം ജില്ലയിലെ ഗ്രാമപഞ്ചായത്തുകൾ
പൂവാർ ഗ്രാമപഞ്ചായത്ത്

തിരുവനന്തപുരംജില്ലയിലെ നെയ്യാറ്റിൻകര താലൂക്കിൽ പാറശ്ശാല ബ്ളോക്ക് പരിധിയിൽ വരുന്ന ഗ്രാമപഞ്ചായത്താണ് 7.34 ച : കി.മീ വിസ്തൃതിയുള്ള **പൂവാർ ഗ്രാമപഞ്ചായത്ത്**. ഈ ഗ്രാമപഞ്ചായത്ത് താലൂക്കിൽ തമിഴ്നാട് അതിർത്തിയോടു ചേർന്നു സമുദ്ര തീരത്തായി സ്ഥിതി ചെയ്യുന്നു. 1969 സെപ്തംബർ 25-ന് പൂവാർ ഗ്രാമപഞ്ചായത്ത് നിലവിൽ വന്നു. 
## വാർഡുകൾ== 14= കല്ലിങ്ങാവിളക്കം

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/poovarpanchayat 
*Census data 2001

വർഗ്ഗം:തിരുവനന്തപുരം ജില്ലയിലെ ഗ്രാമപഞ്ചായത്തുകൾ
പെരുങ്കടവിള ഗ്രാമപഞ്ചായത്ത്

തിരുവനന്തപുരംജില്ലയിലെ നെയ്യാറ്റിൻകര താലൂക്കിൽ പെരുങ്കടവിള ബ്ളോക്ക് പരിധിയിൽ വരുന്ന ഗ്രാമപഞ്ചായത്താണ് 17.54 ച : കി.മീ വിസ്തൃതിയുള്ള പെരുങ്കടവിള ഗ്രാമപഞ്ചായത്ത്. പെരുങ്കടവിള പഞ്ചായത്ത് 1953-ൽ നിലവിൽ വന്നു. ഒൻപത് പഞ്ചായത്തുകൾ  ഉൾപ്പെട്ട പെരുങ്കടവിള ബ്ളോക്കിന്റെ ആസ്ഥാനവും ഗ്രാമപഞ്ചായത്ത് ആസ്ഥാനവും പെരുങ്കടവിളയിലാണ്. 
## വാർഡുകൾ

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/perumkadavilapanchayat 
*Census data 2001

വർഗ്ഗം:തിരുവനന്തപുരം ജില്ലയിലെ ഗ്രാമപഞ്ചായത്തുകൾ
അവണൂർ ഗ്രാമപഞ്ചായത്ത്

തൃശ്ശൂർ ജില്ലയിലെ തൃശ്ശൂർ താലൂക്കിൽ പുഴയ്ക്കൽ ബ്ളോക്കിൽ അവണൂർ, ചൂലിശ്ശേരി, വെളപ്പായ, തങ്ങാലൂർ എന്നീ  വില്ലേജുകളുടെ  പരിധിയിൽ വരുന്ന ഗ്രാമപഞ്ചായത്താണ് 18.25 ചതുരശ്ര കിലോമീറ്റർ വിസ്തൃതിയുള്ള **അവണൂർ ഗ്രാമപഞ്ചായത്ത്**.
## അതിരുകൾ
*തെക്ക്‌ - അടാട്ട്, കോലഴി ഗ്രാമപഞ്ചായത്തുകൾ
*വടക്ക് - വേലൂർ ഗ്രാമപഞ്ചായത്തും വടക്കാഞ്ചേരി നഗരസഭയും
*കിഴക്ക് - മുളങ്കുന്നത്തുകാവ് ഗ്രാമപഞ്ചായത്ത്
*പടിഞ്ഞാറ് - കൈപ്പറമ്പ് ഗ്രാമപഞ്ചായത്ത്

## വാർഡുകൾ
#തങ്ങാലൂർ  	 
#എടക്കുളം 	
#വെളപ്പായ 	
#മെഡിക്കൽ ‍കോളേജ് 	 
#വെളപ്പായ സൗത്ത് 	 
#മണിത്തറ 	
#ചൂലിശ്ശേരി 	
#നാരായണത്തറ 	
#കോളങ്ങാട്ടുകര 	
#വരടിയം ഈസ്റ്റ് 	 
#വരടിയം സൗത്ത് 	 
#അംബേദ്‌കർ ഗ്രാമം 	
#വരടിയം നോർത്ത് 	 
#അവണൂർ 	
#കാരോർ

## സ്ഥിതിവിവരക്കണക്കുകൾ

## അവലംബം
*http://www.trend.kerala.gov.in  
*http://lsgkerala.in/avanurpanchayat 
*Census data 2001

വർഗ്ഗം:പുഴയ്ക്കൽ ബ്ലോക്ക് പഞ്ചായത്തിലെ ഗ്രാമപഞ്ചായത്തുകൾ
തുർബി

വാസ്തു സവിശേഷതകളാർന്ന ഒരു ശവകുടീര മാതൃകയാണ് **തുർബി**  . തുർക്കി വംശജരായ സെൽജുക്കുകൾ തങ്ങളുടെ വൃത്ത സ്തംഭമോ സൂചീഖാതമോ ആയ ആകൃതിയിലുള്ള കൂടാരങ്ങളെ ആധാരമാക്കി വികസിപ്പിച്ചെടുത്ത മാതൃകയാണ് ഇത്. ശവക്കല്ലറയ്ക്കു മുകളിൽ പണിയുന്ന ഗോപുരത്തിന് തുർക്കി ഭാഷയിലുള്ള പദത്തിൽ നിന്ന് നിഷ്പ്പന്നമായതാണ് തുർബി എന്ന നാമം. 

സാമ്പ്രദായിക രീതി അനുസരിച്ച് അടിത്തറ വൃത്താകാരമായിരിക്കണമെങ്കിലും സമചതുരം, ബഹുഭുജം തുടങ്ങിയ രൂപങ്ങളിലും തുർബികൾ നിർമ്മിക്കപ്പെട്ടിട്ടുണ്ട്. കോണം, ഗോളകം, ബഹുഭുജം തുടങ്ങിയ ജ്യാമിതീയ രൂപങ്ങളിലാണ് ഇവയുടെ മേൽക്കൂര നിർമ്മിക്കപ്പെടുന്നത്.

പേർഷ്യൻ ഭാഷയിൽ ഇതിനെ ഗൊൻബാഡ് (Gonbad) എന്നാണ് വിശേഷിപ്പിക്കുന്നത്. 11-ആം ശതകം മുതൽ 13-ആം ശതകം വരെയുള്ള കാലഘട്ടത്തിൽ തുർക്കിയിലും പിന്നീട് മെസപ്പൊട്ടേമിയ, അനാതോലിയ എന്നിവിടങ്ങളിലും തുർബി ശൈലി പ്രചാരത്തിലുണ്ടായിരുന്നു. ഒട്ടോമൻ കാലത്ത് *(13-ആം ശതകം മുതൽ)* ഗോളക രൂപത്തിലുള്ള ശവകുടീരങ്ങൾ സാർവത്രികമായി. എന്നാൽ ഇതിനു ശേഷവും 17-ആം ശതകത്തിൽ തുർബികൾ നിർമ്മിക്കപ്പെട്ടിട്ടുണ്ട്. 

## അവലംബം

*Michael Levey|Levey, Michael; *The World of Ottoman Art*, 1975, Thames & Hudson, ISBN 0500270651
*
* Meri, Josef F., ''The cult of saints among Muslims and Jews in medieval Syria'', Oxford Oriental monographs, Oxford University Press, 2002, ISBN 0199250782, 9780199250783

വർഗ്ഗം:ശവകുടീരങ്ങൾ
വർഗ്ഗം:ഓട്ടോമൻ വാസ്തുവിദ്യ